Ε Κοπέλια Ακούστε το! Το τραγούδι του Αντρέα Χατζηκώστα σε ρυθμούς ραπ είναι πια γεγονός! (Video) | music.net.cy, μουσικά νέα, νέες κυκλοφορίες, mousika nea\nHome SHOWBIZ & LIFE Ε Κοπέλια Ακούστε το! Το τραγούδι του Αντρέα Χατζηκώστα σε ρυθμούς ραπ...\nΕ Κοπέλια Ακούστε το! Το τραγούδι του Αντρέα Χατζηκώστα σε ρυθμούς ραπ είναι πια γεγονός! (Video)\nΑυτό που περίμενε όλο το κυπριακό κοινό (κυρίως του διαδικτύου) είναι πια γεγονός! Το τραγούδι του αγαπημένου μας Ανδρέα Χατζηκώστα κυκλοφόρησε και επίσημα… στο youtube!\nΕκεί δηλαδή όπου αναδείχθηκε και ο πολυαγαπημένος Αντρέας, ο οποίος με τα βιντεάκια του έχει ξετρελάνει πολύ κόσμο!\nΠροηγούμενο ΆρθροΟ Γιάννης Κότσιρας ερμηνεύει Μητροπάνο!\nΕπόμενο ΆρθροΚατερίνα Καινούργιου – Η κορμάρα του φετινού καλοκαιριού! (Photos)


Οι Βιβλιοθήκες του Φουγάρου: Οκτωβρίου 2014\nΗ Β' τάξη του 3ου Δημοτικού Σχολείου Ναυπλίου στη Βιβλιοθήκη Ανθός του Φουγάρου!\nΣήμερα, Παρασκευή 31 Οκτωβρίου 2014, δεχθήκαμε 44 μαθητές από τη Β' τάξη του 3ου Δημοτικού Σχολείου Ναυπλίου!\nΜας επισκέφθηκαν στο Φουγάρο, έχοντας χρόνο και όρεξη να αφιερώσουν σε εργαστήρια και στη Βιβλιοθήκη!\nΣτη Βιβλιοθήκη, οι μαθητές της Β' τάξης, έμαθαν για τη Βιβλιοθήκη, διάβασαν βιβλία και έφτιαξαν αστείες ιστορίες με αφορμή όσα άκουσαν, είδαν και διάβασαν! Έπαιξαν παιχνίδια με τις λέξεις, βάζοντας σε εφαρμογή τη δημιουργική τους σκέψη!\nΠαρακάτω, δείτε φωτογραφίες από τη δράση τους στη Βιβλιοθήκη,\nαλλά και τις ιστορίες που συνέταξαν τα μυαλουδάκια των μικρών μαθητών!\nΟ αέρας σήμερα είναι δυνατός. Κι εγώ πετάω με το ελικόπτερο. Φεύγω από τη Βόρεια Αφρική και πάω στην Αθήνα. Από το παράθυρό μου μπορώ να δω μια όμορφη λίμνη και ένα μαγικό άλογο που πετάει μέσα στα σύννεφα! Μη νομίζετε πως είμαι υπερβολικός σε αυτά που λέω… Θα συμφωνήσει μαζί μου και ο μαύρος γάτος που κάθεται δίπλα μου. Κατά τύχη, βλέπω ένα αστέρι που πέφτει…\nΜια φορά κι έναν καιρό, ήταν ένα μικρό πουλάκι που συνάντησε έναν κροκόδειλο με περίεργα πόδια. Στο δρόμο που πήγαιναν, βρήκαν πέντε πεταλούδες και γνωρίστηκαν.\n-Γεια σας, τι κάνετε; Πώς είστε και πού πάτε;\n-Πάμε να βρούμε τη μάγισσα! Για να μας λύσει το πρόβλημα με τη λαιμαργία μας! Πεινάμε συνέχεια και ζητάμε λουκάνικα , αυγά για πρωινό και σκουληκάκια για μεσημεριανό!\nΦτάνοντας στη μάγισσα, εκείνη πονηρεύτηκε και σκέφτηκε ότι ήταν υπερβολές. Συμβουλεύτηκε το ρινόκερο κι εκείνος που ήταν πολύ πονηρός, της είπε να τους κάνει δίαιτα για μία μέρα!\n* Οι χρωματιστές λέξεις ήταν οι αφορμές για τις ιστορίες μας!\nΑναρτήθηκε από Fougaro Libraries στις 6:50 μ.μ. Δεν υπάρχουν σχόλια:\nΕτικέτες 3ο Δημοτικό Σχολείο Ναυπλίου, Βιβλιοθήκη, Ναύπλιο, παιχνίδια με τις λέξεις, τοπικά νέα, Φουγάρο, Fougaro\nΕπίσκεψη από το 3ο Δημοτικό Σχολείο Άργους στο Φουγάρο!\nΤην Τετάρτη 29 Οκτωβρίου 2014, δεχθήκαμε στους χώρους του Φουγάρου, 42 μαθητές από τη Β' τάξη του 3ου Δημοτικού Σχολείου Άργους! Την επόμενη μέρα, Πέμπτη 30 Οκτωβρίου 2014, δεχθήκαμε 50 μαθητές από τη Γ' τάξη του 3ου Δημοτικού Σχολείου Άργους!\nΣτη Βιβλιοθήκη, οι 20 μαθητές της Β' τάξης, έμαθαν για τη Βιβλιοθήκη, διάβασαν βιβλία και έφτιαξαν αστείες ιστορίες με αφορμή όσα άκουσαν και διάβασαν!\nΟι μαθητές της Γ' τάξης έπαιξαν παιχνίδια με τις λέξεις, λύνοντας σταυρόλεξα ιστορίας και μυθολογίας δημιούργησαν μια φανταστική ιστορία!\nΣτα Εργαστήρια, οι μαθητές απασχολήθηκαν με ζωγραφική επηρεασμένη από τις εικόνες των τεστ κηλίδων μελάνης Rorschach. Μια εύκολη τεχνική που αφήνει περιθώρια για την ανάπτυξη του φαντασιακού. Με πολλά χρώματα και ερμηνείες!\nΜε την εικαστικό Γιάννα Καραγιάννη.\nΜε τη Β' τάξη στη Βιβλιοθήκη, 29.10.2014\nΜε τη Γ' τάξη στη Βιβλιοθήκη,\nΜε τη Β' τάξη στα Εργαστήρια,\nΜε τη Γ' τάξη στα Εργαστήρια, 30.10.2014\nΕτικέτες 3ο Δημοτικό Σχολείο Άργους, παιχνίδια με τις λέξεις, τοπικά νέα, Φουγάρο, Fougaro, Rorschach\nΤη Δευτέρα, 3 Νοεμβρίου στις 7.00μμ στο 1ο Γυμνάσιο Ναυπλίου, η ανεξάρτητη συνδικαλιστική παράταξη: "Απέναντι Όχθη, Ομάδα Εκπαιδευτικών για τη Συλλογική Δράση", διοργανώνει συζήτηση με θέμα: "Εκπαιδευτικοί και μαθητές στο σχολείο της κρίσης".\nΕλάτε να συζητήσουμε τα προβλήματα και να αναζητήσουμε από κοινού προτάσεις διεξόδου για να κάνουμε το σχολείο και τη ζωή μας σε αυτό καλύτερα!\nΠληροφορίες: Τάσος Χατζηαναστασίου, 6946292618\nΑναρτήθηκε από Fougaro Libraries στις 6:23 μ.μ. Δεν υπάρχουν σχόλια:\nΕτικέτες 1ο Γυμνάσιο Ναυπλίου, Ναύπλιο, Παιδεία, τοπικά νέα\nΕικαστικό εργαστήρι με θέμα «Ζωγραφήγηση - ένα πουλί στην πρίζα» με τη γνωστή εικονογράφος – συγγραφέας Λήδα Βαρβαρούση αλλά και αστροπαρατήρηση θα πραγματοποιηθούν στο 3ο Δημοτικό Σχολείο Ναυπλίου.\nΤις εκδηλώσεις διοργανώνει ο Σύλλογος Γονέων και Κηδεμόνων του σχολείου και θα πραγματοποιηθεί το Σάββατο 1 Νοεμβρίου, από τις 18:00 έως τις 19:30.\nΣτο εικαστικό εργαστήρι τα παιδιά θα ακούσουν από τη συγγραφέα την ιστορία από το ανέκδοτο βιβλίο της, θα συμμετάσχουν στην εικονογράφησή του και θα ζωγραφίσουν τα δικά τους έργα.\nΚόστος συμμετοχής: 4 ευρώ (ειδική τιμή για το σχολείο).\nΠαράλληλα, και αν ο καιρός το επιτρέψει, θα πραγματοποιηθεί στην αυλή του σχολείου (την ίδια ώρα) πρόγραμμα αστροπαρατήρησης από το Σύλλογο Ερασιτεχνών Αστρονόμων Αργολίδας, στην οποία μπορούν να συμμετέχουν όλα τα παιδιά και οι γονείς του Σχολείου, εντελώς δωρεάν.\nΌσοι ενδιαφέρονται για τα εργαστήρια παρακαλούνται να συμπληρώσουν και να παραδώσουν τις αιτήσεις έως την Παρασκευή 31 Οκτωβρίου.\nΣε περίπτωση που ο αριθμός των παιδιών είναι πολύ μεγάλος θα πραγματοποιηθεί και δεύτερο εργαστήρι στις 16:30 και θα ενημερωθούν τα παιδιά εγγράφως σε ποιο εργαστήρι θα συμμετέχουν.\nΑναρτήθηκε από Fougaro Libraries στις 6:13 μ.μ. Δεν υπάρχουν σχόλια:\nΕτικέτες 3ο Δημοτικό Σχολείο Ναυπλίου, αστροπαρατήρηση, Ζωγραφήγηση, Ναύπλιο, τοπικά νέα\nΕκδήλωση-γιορτή δημόσιου θηλασμού θα πραγματοποιηθεί για πρώτη φορά φέτος και στο Άργος από τις «Μητέρες του Άργους» της «Ομάδας Υποστήριξης Μητρικού Θηλασμού στην Αργολίδα».\nΗ εκδήλωση πραγματοποιείται στο πλαίσιο του «5ου Πανελλαδικού Ταυτόχρονου Δημόσιου Θηλασμού», και θα γίνει την Κυριακή 2 Νοεμβρίου 2014, στο θεατράκι της πλατείας του Αγίου Πέτρου, στο Άργος. Σε περίπτωση άστατου καιρού η εκδήλωση θα μεταφερθεί στην αίθουσα του Δημοτικού Συμβουλίου στο παλαιό Δημαρχείο Άργους.\nΓια την Εβδομάδα Μητρικού Θηλασμού\nΗ Εβδομάδα Μητρικού Θηλασμού στην Ελλάδα, γιορτάζεται κάθε χρόνο από 1 έως 7 Νοεμβρίου, από το «Πανελλήνιο Δίκτυο Εθελοντικών Ομάδων Υποστήριξης Μητρικού Θηλασμού και Μητρότητας».\nΑπό τo 1992 καθιερώνεται διεθνώς ο εορτασμός της Εβδομάδας Μητρικού Θηλασμού από την WABA (Παγκόσμια συμμαχία για την προώθηση του θηλασμού), τον Παγκόσμιο Οργανισμό Υγείας (ΠΟΥ) και τη UNICEF στις 1-7 Αυγούστου, κάθε χρόνο. Στην Ελλάδα, η εβδομάδα αυτή εορτάζεται 1-7 Νοεμβρίου και φέτος έχει θέμα «Θηλασμός: οφέλη για μια ζωή!».\nΕκδηλώσεις πραγματοποιούνται σε 53 πόλεις της Ελλάδας από τις κατά τόπους εθελοντικές ομάδες υποστήριξης, μέλη του Πανελλήνιου Δικτύου Εθελοντικών Ομάδων Υποστήριξης Θηλασμού και Μητρότητας, και σε 1 πόλη από μαμάδες εθελόντριες με τη στήριξη του Πανελλήνιου Δικτύου.\nΣε αυτές τις ομάδες, μητέρες βοηθούν άλλες μητέρες να μάθουν την μητρική τέχνη του θηλασμού, ενημερώνονται, έρχονται σε επαφή, μοιράζονται τις αγωνίες, τις ανησυχίες και τις εμπειρίες τους, αλληλοϋποστηρίζονται, παίρνουν δύναμη και κουράγιο...\nΟι στόχοι των ταυτόχρονων εκδηλώσεων σε όλη την Ελλάδα, είναι:\nΝα καθιερωθεί και να πραγματοποιείται κάθε χρόνο αυτή η γιορτή (και στην πόλη του Άργους), αναδεικνύοντας τα πλεονεκτήματα του μητρικού θηλασμού για την παιδική επιβίωση και ανάπτυξη για την υγεία των μητέρων.\nΗ απενεχοποίηση του δημόσιου θηλασμού και η εξοικείωση της κοινωνίας με την εικόνα της θηλάζουσας μητέρας.\nΑναρτήθηκε από Fougaro Libraries στις 6:10 μ.μ. Δεν υπάρχουν σχόλια:\nΕτικέτες δήμος Άργους-Μυκηνών, Εβδομάδα Μητρικού Θηλασμού, τοπικά νέα\nΙστορίες της πόλης μας, στη Βιβλιοθήκη Ανθός. Δευτέρα 27 Οκτωβρίου 2014\nΔευτέρα 27 Οκτωβρίου 2014, ώρα 19.00\n"Το έπος του ‘40 και οι διηγήσεις του.\nΕικόνες μιας απαράμιλλης ιστορικής πορείας."\nΗ Βιβλιοθήκη Ανθός του Φουγάρου συνεχίζει τους κύκλους αφηγήσεων με θέμα «Ιστορίες της πόλης μας».\nΣτην έκτη μας συνάντηση, φιλοξενούμε τον εκπαιδευτικό και συγγραφέα, Γεώργιο Κόνδη, ο οποίος θα μας μιλήσει με θέμα: "Το έπος του ‘40 και οι διηγήσεις του. Εικόνες μιας απαράμιλλης ιστορικής πορείας."\nΜαζί του θα είναι ο Γεώργιος Νανόπουλος, στρατιώτης στο μέτωπο, ο δημοσιογράφος Κώστας Σεραφείμ και θα ακουστούν μνήμες πολέμου από την Ευδοκία Καράπαυλου.\nΤη Δευτέρα 27 Οκτωβρίου, στις 19.00 στη Βιβλιοθήκη Ανθός μοιραζόμαστε ζωντανές αναμνήσεις.\nΑναρτήθηκε από Fougaro Libraries στις 7:25 μ.μ. Δεν υπάρχουν σχόλια:\nΕτικέτες 1940, Βιβλιοθήκη, Ιστορίες της πόλης μας, Κόνδης, Ναύπλιο, τοπικά νέα, Φουγάρο, Fougaro, stories


Η εβδομαδιαία πρόβλεψη των ζωδίων από 4 ως 10 Δεκέμβρη με ένα... τραγούδι! - TheCaller.Gr\n4 ΕΩΣ 10 ΔΕΚΕΜΒΡΗ\nΤΙ ΔΕΙΧΝΟΥΝ ΤΑ ΖΩΔΙΑ\nΗ εβδομαδιαία πρόβλεψη των ζωδίων από 4 ως 10 Δεκέμβρη με ένα… τραγούδι!\n04/12/2017 | 18:47\nΜπαίνουμε για τα καλά στο ρυθμό των Χριστουγέννων, με τον Ερμή...\nΜπαίνουμε για τα καλά στο ρυθμό των Χριστουγέννων, με τον Ερμή να είναι σε ανάδρομη πορεία στο ζώδιο του Τοξότη, φέρνοντας παρεξηγήσεις, καβγάδες, αλλά και … επανασυνδέσεις σχέσεων!\nΣύμφωνα με τη Βενετία Αποστόλου, η σύνοδος που θα πραγματοποιήσει με τον Κρόνο στις 6/12 θα δοκιμάσει για μία ακόμα φορά την σταθερότητα και την ποιότητα των σχέσεων των ζωδίων του μεταβλητού σταυρού (Δίδυμους, Παρθένους, Τοξότες, Ιχθύες) του 3ου δεκαήμερου! Την ίδια ημέρα το εξάγωνο που πραγματοποιεί ο Ερμής με τον Άρη μας κινητοποιεί να πάρουμε τις αποφάσεις μας προκειμένου να ξεφύγουμε από τα αδιέξοδα! Στο τέλος της εβδομάδας δεν θα λείψουν και τα ξαφνιάσματα στις επικοινωνίες αλλά και οι εκπλήξεις αφού ο Ερμής θα βρεθεί σε τρίγωνο με τον Ουρανό!\nΈνα ακόμα σημαντικό γεγονός των ημερών είναι η είσοδος του Άρη στο ζώδιο του Σκορπιού που θα πυρπολήσει με πόθο και ερωτισμό την ζωή των Καρκίνων, Σκορπιών, Ιχθύων!\nΔες όλες τις εξελίξεις της αισθηματικής σου ζωή για την εβδομάδα 4 ως 10 Δεκεμβρίου 2017, μέσα από το zwdiasimera.gr\nΜόνο το σεξ δεν φτάνει – Άννα Βίσση\nΔεν έχουμε πια τίποτα κοινό ζούμε σαν δυο ξένοι εδώ και τόσον καιρό οι μόνες πια στιγμές που συναντιόμαστε είναι οι νύχτες που στα μάτια δεν κοιτιόμαστε. Μόνο το sex δε φτάνει, μόνο το sex δε φτάνει να ενώσει δυο καρδιές όταν υπάρχουν διαφορές μόνο το sex δε φτάνει, μόνο το sex δε φτάνει να ενώσει δυο καρδιές όταν υπάρχουν διαφορές πιο βαθειές, ωωωω, πιο βαθειές ωωωω.\nΗ βδομάδα είναι έντονη δραστήρια αλλά και με ιδιαίτερα ισχυρή την σεξουαλικότητα σου! Ο Άρης περνάει στο ζώδιο του Σκορπιού και τα πάθη διεγείρονται και δεν μπορείς να συγκρατηθείς. Καλή επικοινωνία , μηνύματα, ειδήσεις και συναντήσεις φαίνεται ότι σου εξάπτουν έντονα το ενδιαφέρον.\nΗ Επιμονή σου – Ελεωνόρα Ζουγανέλη\nΑν είναι κάτι που με κέρδισε σε ‘σενα κάτι που ήξερε πώς να με ξεπερνάει είναι αγάπη μου αυτή η επιμονή σου μια αγάπη που έμαθε να μην τα παρατάει Αν είναι κάτι που μού είπε να διαλέξω ούτε τα λόγια σου είναι, ούτε η ομορφιά Αυτή η υπέροχη, τρελή επιμονή σου πως είναι κρίμα εμείς να ζούμε χωριστά\nΣου λύνονται απορίες του παρελθόντος αυτή την εβδομάδα φίλε μου Ταύρε ενώ ο Άρης περνάει στο ζώδιο του Σκορπιού τονώνοντας τη δραστηριότητα σου και τις αποφάσεις σου για τις σχέσεις σου. Χρήσιμο είναι ωστόσο να αποφύγεις τα καβγαδάκια και την επίμονη συμπεριφορά.\nΟ παλιός είναι αλλιώς – Θάνος Καλλίρης / Λάμπης Λιβιεράτος\nΜπήκες στη ζωή μας σαν καταστροφή Νόμισες πως γκρέμισες μια σχέση δυνατή Βρήκα ευκαιρία από έναν τσακωμό Και νόμιζα το τέλος σας πως θα `ναι οριστικό Φίλε μη σε πιάνει ο ενθουσιασμός Και άκου τι σου λέω όσο είναι καιρός Όσο είναι καιρός Ο νέος, ο νέος, ο νέος είναι ωραίος Μα πάντα ευτυχώς ο παλιός είναι αλλιώς Μπήκες στη ζωή μας σαν άνεμος κακός Να κλέψεις το κορίτσι μου να γίνεις αρχηγός Της έταξα Παράδεισο και πάθος φλογερό Καινούριες εμπειρίες και νέο υλικό Αν δε σε πειράζει μ’ αδειάζεις τη γωνιά Αρχίζεις να φοβάσαι το βλέπω καθαρά Το βλέπω καθαρά\nΤο παρελθόν φαίνεται ότι επιστρέφει ξανά στο παρόν σου και ζητάει απαντήσεις! Αυτή την εβδομάδα θα έχεις ειδήσεις και αποφάσεις ενώ ο κυβερνήτης σου ο Ερμής θα κινείται στο ζώδιο του Τοξότη και είναι δεδομένο ότι στην ερωτική σου ζωή θα γίνουν λίγο τα πράγματα αχταρμάς λόγω του ότι θα πρέπει να πάρεις τις κατάλληλες επιλογές για την πορεία μίας σχέσης! Είναι πολύ πιθανό να βρεθείς στο δίλημμα ανάμεσα σε έναν παλιό και έναν νέο έρωτα!\nΑτέλειωτο ταξίδι ( Να κάνουμε έναν έρωτα όλο τρέλα) – Τόλης Βοσκόπουλος\nΘέλω να πέφτει χιόνι όταν ξανάρθεις κι εγώ να ‘χω πλαγιάσει από νωρίς, ν’ ανοίξεις και προτού το φως ν’ ανάψεις να τρέξεις στο κρεβάτι να με βρεις. Να κάνουμε έναν έρωτα όλο τρέλα σαν να ‘ναι η τελευταία μας φορά, ατέλειωτο ταξίδι πηγαινέλα στου πόθου τα γαλάζια τα νερά.\nΤο σημαντικότερο γεγονός για σένα την εβδομάδα είναι το πέρασμα του Άρη στο ζώδιο του Σκορπιού όπου επιτελούς αποκτάς ερωτική δράση και περιπέτεια στον αισθηματικό τομέα. Διασκεδάζεις και απολαμβάνεις περισσότερο τη στιγμή και γίνεσαι ίσως και λίγο υπερβολικός με επιμονή και πείσμα στα ζητήματα τα αισθηματικά.\nΚώστας Μαρτάκης – Άξιζε\nΠάλι ήμουνα εγώ, όνειρο προσωρινό στης αγάπης σου τον ουρανό τώρα άλλη μια φορά πρέπει μες την ερημιά να παρηγορήσω την καρδιά. Κάτι νύχτες καταρρέω έρωτα μου δυνατέ όμως πάντα σε όλους λέω δεν μετάνιωσα ποτέ! Άξιζε να ζήσω τις δικές σου αγκαλιές ήταν καλοκαίρια και ας γίναν παγωνιές άξιζε να πέσω στην δική του την φωτιά ήσουν ένα λάθος που θα έκανα ξανά.\nΞεκινά μία εβδομάδα με ερωτικά παιχνίδια και αισθηματικές επικοινωνίες οι οποίες θα σε κάνουν να βρεις ξανά την αυτοπεποίθησή σου! Πολλές απ’ αυτές θα έχουν να κάνουν να με ένα άτομο του παρελθόντος όπου φαίνεται ότι επιστρέφει με τις διαθέσεις να του δώσεις μια δεύτερη ευκαιρία! Ωστόσο η εβδομάδα είναι κατάλληλη για να μπορέσεις να κλείσεις οποιαδήποτε εκκρεμότητα σημαντική και να κοιτάξεις μπροστά.\nΓιάννης Πλούταρχος – Θα τα σπάσω όλα\nΣαν χαμένος τριγυρνώ, σε θυμάμαι και πονώ, και στα όριά μου έχω φτάσει, ντρέπομαι καρδιά μου σαν παιδί να κλαίω, πνίγομαι μακριά σου δεν μπορώ σου λέω δεν αντέχω τόση ερημιά, θα τρελαθώ… Πάλι θα τα σπάσω όλα!!! Θα τα καταστρέψω όλα!!!\nΟ κυβερνήτης του ζωδίου σου Ερμής κινείται ανάδρομος πραγματοποιώντας θετικές όψεις οι οποίες ωστόσο θα σε βοηθήσουν να κλείσεις υποθέσεις του χθες! Παράλληλα με τον Άρη να μπαίνει στο ζώδιο του Σκορπιού ίσως γίνεσαι αρκετά πιο πολεμοχαρής και εύθικτος με αποτέλεσμα να δημιουργούνται κόντρες στην καθημερινότητά σου.\nΠολλές φορές σου μίλησα με χρώματα στο στόμα, στο είπα, όσα έμαθα, τα έμαθα με το σώμα. Μισός ψυχή, μισός κορμί κι η πείνα μου θηρίο, μισή ζωή σπατάλησα, να ζήσουν και τα δύο. Όσα κομμάτια κι αν μπορέσεις να ενώσεις, δε θα σου φτάσουν μια στιγμή, για να με νιώσεις. Στα είπα όλα, φίλα με τώρα.\nΑυτή την εβδομάδα θα θελήσεις να φανερώσεις σε όλους τις σκέψεις και τα λόγια που κρατούσες εδώ και καιρό μέσα σου! Έτσι λοιπόν είσαι σε επαφές, συζητήσεις και εκφράζεις τα παράπονα σου !με τον Άρη να περνάει στο ζώδιο του Σκορπιού σπαταλάς πολύ εύκολα τόσο το χρήμα όσο και το συναίσθημα σου με αποτέλεσμα να νιώθεις ότι τα αποθέματα σου λιγοστεύουν.\nΣουξέ της εποχής – Άννα Βίσση\nΑγάπες σαν σουξέ της εποχής που γρήγορα περνάνε του έρωτα τα λόγια σα ρεφρέν που όλοι τα ξεχνάνε όμως να το δεις Το μεγαλύτερο σουξέ της εποχής το γράψαμε, αγάπη μου, εμείς μα πες μου πως δε θα ‘ναι της στιγμής η αγάπη μας θα ζήσει\nΟ Άρης αυτή την εβδομάδα περνάει στο ζώδιό σου και επιτέλους αποκτάς το τσαγανό, το δυναμισμό και την αποφασιστικότητα να γίνουν τα πράγματα που έχεις αφήσει μέχρι τώρα πίσω! Ο ερωτισμός είναι διάχυτος καθώς και επιμονή σου να κατακτήσεις αυτό που πραγματικά θέλεις έτσι λοιπόν μπορώ να σου πω ότι θα έχεις υπέροχες δυναμικές στιγμές οι οποίες θα αφήσουν την εποχή τους.\nΚρυφά – Μιχάλης Χατζηγιάννης\nΚρυφά σ’ ένα στενό Είδα αυτό που ευχόμουν να μην το δω Εσύ με άλλον μαζί Μοιάζει εικόνα αστεία και τραγική Αυτό που τόσο φοβάμαι Ο τρίτος δε θέλω να `μια Κι απόψε μόνος κοιμάμαι Δε θέλω ο τρίτος πια να `μια Σ’ αυτό το δρόμο που πάμε Δε θέλω ο τρίτος πια να `μαι\nΟ Ερμής κινείται ανάδρομος στο δικό σου ζώδιο και πραγματοποιεί θετικές όψεις με τον Άρη και τον ουρανό αυτό δηλώνει ότι θα έχεις εξελίξεις πικάντικες με μία ερωτική ιστορία του παρελθόντος και ίσως πάρεις πρωτοβουλίες και αλλάξεις τα δεδομένα που υπήρχαν μέχρι τώρα γύρω σου! Παράλληλα με τον Άρη να κινείται στο ζώδιο του Σκορπιού οι κινήσεις σου είναι λιγάκι παρασκηνιακές κρυφές και μυστικές.\nΆννα Βίσση – Δεν θέλω να ξέρεις\nΔεν θέλω να ξέρεις πως εδώ και δυο μήνες είμαι συνέχεια στο σπίτι μονάχη μου. Δεν θέλω να ξέρεις πόσο άσχημη νιώθω με μαύρους κύκλους κάτω απ’ τα μάτια μου. Δεν θέλω να ξέρεις πως μου είναι αδιάφορο αν ζω ή δεν ζω. Δεν θέλω να ξέρεις πόσο πολύ σ’ αγαπώ. Δεν θέλω να ξέρεις πως περνάω τις ώρες μου περιμένοντας να με πάρεις κάποιο τηλέφωνο. Δεν θέλω να ξέρεις πως φοράω τα ρούχα σου να σε αισθάνομαι συνέχεια κολλημένο επάνω μου. Δεν θέλω να ξέρεις πως δεν έχω όρεξη να φάω έχω μείνει μισή. Δεν θέλω να ξέρεις πως σε σκέφτομαι βράδυ-πρωί.\nΔεν εκδηλώνει σε αυτή την εβδομάδα άνετα τα συναισθήματά σου και κρατάς κάποια πράγματα από κλειστά και μόνο για εσένα είτε γιατί δε θέλεις να παρεξηγηθείς είτε γιατί δεν είσαι απόλυτα σίγουρος με τις καταστάσεις γύρω σου! Ωστόσο το πέρασμα του Άρη στο ζώδιο του Σκορπιού τονώνει την επιθυμία σου να κυνηγήσεις και να κατακτήσεις ένα μεγάλο όνειρο.\nΤολμώ – Μαρινέλλα\nΜε συναρπάζεις σα να βλέπω περιπέτεια Είσαι υπερένταση που ξέρω τη συνέχεια Μου είπες πάντα έτσι θα’μαι μη μ’αγγίζεις θα καείς Κι όμως τολμώ να σ’αγαπώ ότι κι αν πεις Τολμώ στο ναρκοπέδιο που ζεις να περπατώ Τολμώ μέσα στο τούνελ που περνάς ν’ακολουθώ Τολμώ να’μαι αντίλαλος δικός σου σ’αγαπώ Τολμώ όσα δεν τόλμησε κανείς εγώ τολμώ, τολμώ\nΤολμάς και κάνεις αλλαγές που πάντοτε ήθελες και πάντοτε περίμενες αυτή την εβδομάδα φίλε μου Υδροχόε! Με τον ανάδρομο Ερμή στο ζώδιο του Τοξότη είσαι ιδιαίτερα κοινωνικός , ευχάριστος αλλά και έτοιμος να προχωρήσει στα προσωπικά σου σχέδια! Όσο για τον Άρη από το ζώδιο του Σκορπιού τονώνει την επιθυμία σου να βάλεις στόχους στα αισθηματικά σου!\nΜου ‘ταξες ταξίδι να με πας – Δήμητρα Γαλάνη\nΝα ‘ξερα των άστρων το σκοπό να στον λέω να σε νανουρίζω να ‘μουνα Θεός να σου το πω πάρ’ το γαλαξία στον χαρίζω πόσο σ’ αγαπώ, πόσο σ’ αγαπώ. Μου ‘ταξες ταξίδι να με πας όσο μακριά ο κόσμος φτάνει πού αλλού καρδιά μου να με πας πήγα στον παράδεισο και φτάνει πόσο μ’ αγαπάς, πόσο μ’ αγαπάς.\nΠαρόλο που υπάρχουν καθυστερήσεις για να μπορέσεις να πετύχεις τα προσωπικά σου σχέδια φαίνεται ότι ο Άρης από το ζώδιο του Σκορπιού θα σε κινητοποίησει και θα σε κάνει να μπορέσεις να κατακτήσεις αυτό που σε γεμίζει και σε κάνει να αισθάνεσαι όμορφα. Ένα ταξιδάκι, μία επικοινωνία, μία ευχάριστη πρόσκληση, πρόταση θα αποτελέσουν τα θετικά στοιχεία αυτής της εβδομάδας.


Τατιάνα Λαρτσένκο-Eρμάκοβα – Ιωάννης Νασιούλας\n«Βγαίνω μπροστά με την Νέα Αρχή για την Θεσσαλονίκη και τον Γιάννη Νασιούλα, με πίστη στην πόλη μας και σκοπό να την παραδώσουμε πολύ καλύτερη απ’ ό,τι θα την παραλάβουμε. Χρειαζόμαστε ένα νέο κοινωνικό και οικουμενικό όραμα για την καρδιά της Μακεδονίας και τον σύγχρονο ελληνισμό μας. Η Θεσσαλονίκη νομίζω πως είναι η πόλη που μπορεί πιστότερα να το εκφράσει», τονίζει η Τατιάνα Λαρτσένκο-Eρμάκοβα και συνεχίζει:\n«Η ελληνική Ομογένεια και κυρίως οι Ελληνίδες και οι Έλληνες των Βαλκανίων, της Ανατολικής Ευρώπης και της Ευρασίας, του Πόντου και της Ανατολής, είναι κοινότητες ζωντανές και ανθεκτικές στον ιστορικό χρόνο. Η παλλινόστηση πλήθους τέτοιων Ελλήνων και ιδίως στην Θεσσαλονίκη την ενδυναμώνει και την εμπλουτίζει διαχρονικά, συντηρώντας και θρέφοντας τις ρίζες μας ως έθνους με τις πατρογονικές εστίες εκτός της σύγχρονης Ελλάδας».\nΗ Τατιάνα Λαρτσένκο-Eρμάκοβα γεννήθηκε το 1972. Σπούδασε στο Ινστιτούτο Ανθρωπιστικών Σπουδών της Χερσονήσου και έχει δύο παιδιά. Μιλάει τρεις ξένες γλώσσες: Αγγλικά, Ρωσικά και Ουκρανικά. Ασχολείται επιχειρηματικά με το λιανικό εμπόριο.\nΟ επικεφαλής της δημοτικής παράταξης «Νέα Αρχή για την Θεσσαλονίκη«, υποψήφιος Δήμαρχος Γιάννης Νασιούλας, δήλωσε σχετικά: «Καλωσορίζω την Τατιάνα Λαρτσένκο-Eρμάκοβα στον δημοτικό μας συνδυασμό. Η υποψηφιότητά της ως Δημοτικής Συμβούλου του Δήμου Θεσσαλονίκης θα προσφέρει στην πόλη και στους πολίτες της και ενισχύσει το οικουμενικό και εξωστρεφές βλέμμα μας προς την Ελλάδα του Κόσμου».


TA ΔΕΥΤΕΡΑΚΙΑ και τώρα ΤΡΙΤΑΚΙΑ: Μαΐου 2015\nἘν τῇ ἑνώσει ἡ ἰσχύς με την τεχνική των έξι σκεπτόμενων καπέλων\nΣτο τελευταίο μάθημα των Θρησκευτικών "Εργαζόμαστε για την ενότητα όλων" φορέσαμε τα καπέλα και αποφασίσαμε να προσεγγίσουμε το θέμα από διαφορετικές οπτικές γωνίες\nΧωριστήκαμε γρήγορα σε ομάδες, φορέσαμε το καπέλο της ομάδας μας και στρωθήκαμε στη δουλειά.\nΤο κόκκινο καπέλο συμβολίζει τη διαίσθηση, το ένστικτο και τα συναισθήματα. Επιτρέπει στο άτομο να εκφράσει μια διαίσθηση χωρίς να τη δικαιολογήσει.\nΤα κόκκινα καπέλα έγραψαν:\nΤι καλά να ήξερα\nνα έπαιζα μαζί τους ξανά και ξανά\nκαι να μην άφηνα κανένα μόνο του πια.\nΤο πράσινο καπέλο αποτελεί το καπέλο της δημιουργικότητας, των εναλλακτικών προτάσεων, των στοιχείων που παρουσιάζουν ενδιαφέρον, των προκλήσεων και των αλλάγών.\nΤα πράσινα καπέλα έγραψαν\nΘα γνωρίσουμε καινούριους φίλους.\nΔίνουμε τα χέρια σαν αδέρφια.\nΕίμαστε ένωμένοι και πάντα κερδισμένοι.\nΤο κίτρινο καπέλο συμβολίζει την αισιοδοξία και τη θετική λογική.\nΤα κίτρινα καπέλα έγραψαν\nΘα γνωρίσω περισσότερα πράγματα για τη χώρα του, τη γλώσσα του.\nΌλοι οι άνθρωποι στη γη αν είναι ενωμένοι και αγαπημένοι, ο κόσμος θα προοδεύσει.\nΤέλεια! Αν είμαστε ενωμένοι, η ειρήνη παντού θα είναι απλωμένη.\nΦορώντας το μαύρο καπέλο αξιολογούμε τα πιθανά προβλήματα, τον κίνδυνο, τις δυσκολίες, τις αρνητικές πλευρές και τις επιπτώσεις.\nΤα μαύρα καπέλα έγραψαν\nΕγώ είμαι από την Ελλάδα και θέλω μόνο Έλληνες για φίλους.\nΣιγά μην κάνω παρέα μ΄αυτά τα παιδιά.\nΤο είπα ξεκάθαρα Δεν τους θέλω, δεν τους θέλω.\nΑφού τελειώσαμε την παρουσίαση των αποτελεσμάτων, βγάλαμε τα καπέλα, βγήκαμε από τον ρόλο μας και επιλέξαμε ατομικά πλέον και αιτιολογημένα το καπέλο (οπτική) που μας αντιπροσωπεύει περισσότερο.\nΣυζητήσαμε και καταλήξαμε ότι όλους μας αντιπροσωπεύει το πράσινο καπέλο με σκοπό να εργαστούμε όλοι «ὑπὲρ τῆς τῶν πάντων ἑνώσεως» με σύνθημα «Ἐν τῇ ἑνώσει ἡ ἰσχύς».\nΑναρτήθηκε από teacher στις 5:42 π.μ. 0 σχόλια\nΜια μέρα χωρίς παπούτσια-One day without shoes\nH Ημέρα One day without shoes δημιουργήθηκε για να ενθαρρύνει τους ανθρώπους να δώσουν μεγαλύτερη προσοχή στα πολυάριθμα προβλήματα που μπορεί να προκαλέσει η έλλειψη παπουτσιών στη ζωή των φτωχών παιδιών.\nΟ καλύτερος τρόπος για να γιορτάσουμε αυτή τη μέρα είναι ο καθένας μας να πάρει την απόφαση να πάει χωρίς παπούτσια στη δουλειά του για να αντιληφθεί πόσο σημαντικά είναι τα παπούτσια στη ζωή των παιδιών.\nΓια ένα παιδί, ένα ζευγάρι παπούτσια μπορεί να σημαίνει ολόκληρο τον κόσμο, να του αλλάξει την καθημερινότητα και τη ζωή.Με ένα ζευγάρι παπούτσια κάθε παιδί μπορεί να προστατευτεί από τραυματισμούς και μολύνσεις μεταδιδόμενες από το έδαφος. Επίσης μπορεί να πάει στο σχολείο, σε χώρες που χωρίς παπούτσια δεν θα του το επέτρεπαν. Είναι συγκινητικό αν σκεφτεί κανείς πως το One Day Without Shoes ξεκίνησε πριν από επτά χρόνια σε μία πανεπιστημιακή εστία και τώρα γιορτάζεται από χιλιάδες ανθρώπους σε όλο τον κόσμο.\nΑναρτήθηκε από teacher στις 7:51 π.μ. 0 σχόλια\nΕτικέτες 'Αρθρα, Γενικά\nΠαίξαμε για την ειρήνη σε όλον τον κόσμο\nΤα παιδιά της Δ1 τάξης παρουσίασαν τη θεατρική παράσταση "Η Ειρήνη του Αριστοφάνη" και μετέφεραν το διαχρονικό μήνυμα του αρχαίου κωμικού στο σήμερα τραγουδώντας για αγάπη και ειρήνη σε όλον τον κόσμο.\nΣυγχαρητήρια στους μαθητές για την άψογη παρουσίαση!!!\nΑναρτήθηκε από teacher στις 1:28 μ.μ. 0 σχόλια\nΕτικέτες Γενικά, Γιορτές\nΤο βιβλίο των εφευρέσεων\nΣτην ενότητα της γλώσσας "Το ανθρώπινο θαύμα" μιλήσαμε για τις εφευρέσεις του ανθρώπου και ετοιμάσαμε το βιβλίο των εφευρέσεων.\nΑναρτήθηκε από teacher στις 5:20 π.μ. 0 σχόλια\nΕτικέτες Βιβλία, Γλώσσα, Εικαστικά\nΕργασίες για τα ζώα\nΟι μαθητές στο μάθημα της Μελέτης Περιβάλλοντος εκπόνησαν σχέδιο εργασίας για τα ζώα με την κυρία Ευαγγελοπούλου Κυριακή.\nΧωρίστηκαν σε τέσσερις ομάδες, βρήκαν πληροφορίες και εικόνες για την κάθε ομάδα, τις κόλλησαν στο αντιπροσωπευτικό ζώο της κάθε ομάδας και τις παρουσίασαν στην ολομέλεια της τάξης.\nΑναρτήθηκε από teacher στις 4:36 π.μ. 0 σχόλια\nΕτικέτες Γενικά, Διατροφή\nΑφιέρωμα στη μητέρα\nΚάθε δεύτερη Κυριακή του Μαΐου γιορτάζεται η Μητέρα. Δώστε στη μανούλα σας ένα φιλί, κοιτάξτε την με μάτια γελαστά και ευχηθείτε της ΧΡΟΝΙΑ ΠΟΛΛΑ.\nΠρωτοσέλιδο αφιερωμένο στη μητέρα για τη γιορτή της.\nΑναρτήθηκε από teacher στις 10:01 π.μ. 0 σχόλια\nΕτικέτες Γιορτές, Εικαστικά\nΗ πόλη μας από ψηλά\nΗ πόλη της Θεσσαλονίκης από ψηλά.\nΑναρτήθηκε από teacher στις 6:42 π.μ. 0 σχόλια\nΗ πρώτη μέρα του Μάη, στην Ελλάδα και στην Ευρώπη, συνδέεται με τη νίκη της Άνοιξης κατά του Χειμώνα και την ήττα του θανάτου από τη ζωή. Η Πρωτομαγιά γιορτάζεται με διάφορες εκδηλώσεις σε όλο τον κόσμο, με το άνθινο στεφάνι, με το μάζεμα των λουλουδιών στην εξοχή και φέρνει αισιοδοξία και ευφορία στους ανθρώπους που, ξεφεύγοντας από τις πόλεις, αναζητούν τη χαρά της άνοιξης στην ανθισμένη φύση!\nΈτσι κι εμείς ετοιμάσαμε το πρωτομαγιάτικο στεφάνι με λουλούδια που τα βάψαμε και τα κολλήσαμε πάνω σε μια βάση από χαρτόνι.\nΑναρτήθηκε από teacher στις 11:24 μ.μ. 0 σχόλια\nἘν τῇ ἑνώσει ἡ ἰσχύς με την τεχνική των έξι σκεπτό...


Χριστουγεννιάτικη διακόσμηση για μαγικές πινελιές στο σπίτι\nΓια πολλούς από εμάς, η περίοδος των Χριστουγέννων είναι αφορμή για δείπνα στο σπίτι με παρέα και για άλλους για να χαλαρώνουν και να ηρεμούν μόνοι τους. Όπως και αν περάσετε τις γιορτές, η νέα σειρά VINTER 2018 έχει από αφράτα μαξιλάρια μέχρι φωτιστικά LED για να «ντύσουν» το σπίτι σας γιορτινά.\nVINTER 2018 Μαξιλάρι\nΟι μέρες των γιορτών και της ξεκούρασης είναι λίγες, αλλά όλη η μαγεία βρίσκεται στην προετοιμασία και τον στολισμό. Η σειρά VINTER 2018 έχει τα πάντα για μία ονειρική ατμόσφαιρα – από διακοσμητικά και είδη σερβιρίσματος μέχρι φωτιστικά, ζεστά λευκά είδη και κεριά. Πολλά από τα διακοσμητικά είναι και μία ωραία πρόταση για δώρα στους αγαπημένους σας – αν μπορείτε να τα αποχωριστείτε! Για μίνιμαλ αισθητική επιλέξτε λευκό του πάγου και μπλε αλλά αν σας αρέσουν τα πιο έντονα χρώματα μπορείτε να επιλέξετε υφάσματα με μοτίβα όπως καρό και λουλούδια. Αν είστε λίγο πιο παραδοσιακοί και κλασσικοί, το σκούρο πράσινο, το βουργουνδί και το χρυσό είναι ό,τι ψάχνετε.\nSTRÅLA Διακόσμηση τραπεζιού LED\nSTRÅLA Κηροπήγιο LED με 5 βραχίονες\nSTRÅLA Φωτιστικό οροφής/τοίχου LED, λειτουργία με μπαταρία\nVINTER 2018 Μικρό πιάτο\nSTRÅLA Φωτιστικό οροφής LED, σχήμα δαχτυλιδιού\nVINTER 2018 Κρεμαστή διακόσμηση, σετ 2 τεμ.\nΜε τα φωτιστικά LED η γιορτινή ατμόσφαιρα θα διαρκέσει 20 φορές περισσότερο από ότι με τους συμβατικούς λαμπτήρες πυρακτώσεως.\nΠρολάβετέ τα πριν εξαντληθούν! Θα βρείτε τη σειρά VINTER 2018 στα καταστήματα ΙΚΕΑ και στο eshop μας!


5. Σταύρος Σχίζας - PAOKForum\nΑποστολέας Θέμα: 5. Σταύρος Σχίζας (Αναγνώστηκε 478 φορές)\n« στις: Ιουλίου 14, 2018, 03:57:22 μμ »\nΑπ: Σταύρος Σχίζας\n« Απάντηση #1 στις: Ιουλίου 14, 2018, 03:59:57 μμ »\nΠιστεύω θα βοήθησει στην άμυνα κυρίως.\n« Απάντηση #2 στις: Ιουλίου 14, 2018, 07:03:15 μμ »\n« Απάντηση #3 στις: Ιουλίου 14, 2018, 10:56:08 μμ »\nΚαλως ηρθες Σταυρο και καλη χρονια να εχουμε.\nΚαλος επιθετικα, δυνατος αμυντικα!\n« Απάντηση #4 στις: Ιουλίου 15, 2018, 11:23:07 πμ »\nΣτην θεση του Κατσιβελη, μακαρι να αποδειχθει σωστη επιλογη και να βελτιωθει ακομα περισσοτερο.\nΚαλως ηρθες Σταυρο.\n« Απάντηση #5 στις: Ιουλίου 23, 2018, 08:29:43 μμ »\n«Αρχικά θέλω να ευχαριστήσω τον προπονητή και τη διοίκηση του ΠΑΟΚ για την σοβαρότητα που έδειξαν από την πρώτη στιγμή προς το πρόσωπό μου. Όσον αφορά την κλήρωση, υπάρχει ένα ενδιαφέρον προσωπικό στοιχείο, καθώς όταν ξεκίνησα την πορεία μου στην Basket League με την ομάδα του Ρεθύμνου, είχα παίξει το πρώτο παιχνίδι κόντρα στον ΠΑΟΚ στο “PAOK Sports Arena”. Αυτό θα είναι και το πρώτο μου παιχνίδι ως παίκτης του ΠΑΟΚ!».\nΓια το τι τον οδήγησε να αποδεχθεί την πρόταση του ΠΑΟΚ: «Το προηγούμενο καλοκαίρι, όταν επέλεξα να πάω στον Κολοσσό, ήθελα να έχω χρόνο συμμετοχής, προκειμένου να δείξω τι μπορώ να κάνω σαν αθλητής και να πάω σε μια καλύτερη ομάδα που θα παίζει στην Ευρώπη. Χαίρομαι πάρα πολύ που αυτή η ομάδα είναι ο ΠΑΟΚ, στο πρόγραμμα του οποίου θεωρώ ότι ταιριάζω πάρα πολύ. Επίσης είμαι πολύ ευχαριστημένος που θα αγωνίζομαι συνεχώς σε ένα από τα αγαπημένα μου γήπεδα, το “PAOK Sports Arena”».\nΓια τους στόχους του: «Προσωπικά, θέλω να συνεχίσω να βελτιώνομαι, ενώ ο στόχος του ΠΑΟΚ είναι να πετύχει όσα και πέρυσι και να κάνει ένα βήμα παραπάνω στην Ευρώπη».\nΓια τον τρόπο παιχνιδιού του: «Θα δίνω πάντα το 100% για το καλύτερο της ομάδας σε άμυνα και επίθεση. Είμαι ένας ομαδικός παίκτης, που παίρνω ενέργεια, δίνοντας κάτι στην ομάδα».\nΑντε με το καλο, να βγαλουμε ωραια γουστα και φετος.\nΑπ:5. Σταύρος Σχίζας\n« Απάντηση #6 στις: Αυγούστου 09, 2018, 04:19:27 μμ »\nΟ πρώτος που ήρθε για προετοιμασία...\nΑπ: 5. Σταύρος Σχίζας\n« Απάντηση #7 στις: Ιανουαρίου 23, 2019, 09:37:04 μμ »\n«Είμαι εντυπωσιασμένος από τον Τζέφερσον ο οποίο μετά από μία προπόνηση και με τόσες πληροφορίες που πήρε, είδαμε ότι ανταποκρίθηκε εξαιρετικά.Αυτά τα παιχνίδια είναι περίεργα γιατί μπορεί να παρουσιαστείς χαλαρός. Θέλαμε να εκτελέσουμε σωστά, αυτό κάναμε. Θέλαμε να αποδείξουμε ότι είμαστε καλύτερη ομάδα, αυτό είπαμε ότι έπρεπε να κάνουμε στα αποδυτήρια και το αποδείξαμε. Παίξαμε ένα καλό παιχνίδι. Από εκεί και πέρα, προσπαθώ να είμαι πάντα έτοιμος και να δώσω στην ομάδα ότι μπορώ».\n16 πόντους και 1ος σκόρερ για έναν ...ξεχασμένο παίκτη.\nΛογικά θα παίζει παραπάνω τώρα.\n« Απάντηση #8 στις: Ιανουαρίου 23, 2019, 11:32:25 μμ »\nΑπο την στιγμη που εφυγε ο Αθηναιου.\nΕπρεπει να φυγει καποιος για να εμφανιστει ξανα.\n« Απάντηση #9 στις: Ιανουαρίου 24, 2019, 10:51:23 πμ »\nΨυχολογικα σιγουρα θα τον βοηθησει γιατι εχει μεινει πισω.\nΠιστευω και ο Παπ να τον βαζει πιο συχνα.


SofiasComments: Mια χορευτική και δροσερή εκδήλωση από τον σύλλογο Τέχνης Φίλοι.\nMια χορευτική και δροσερή εκδήλωση από τον σύλλογο Τέχνης Φίλοι.\nΧτες το βράδυ η κ.Ντενούλη μας παρουσίασε την πολύ καλή δουλειά της Νίκης Τσολάκη και της Σωτηρίας Φλώρου που συνεργάζονται με την σχολή του συλλόγου και οι οποίες επίσης μαθαίνουν χορό στα παιδιά του τμήματος χορού των Ανεμοπυλών στο Μαρμάρι.\nΜε πολύ κέφι τα παιδιά μας έδειξαν το αποτέλεσμα της σκληρής δουλειάς τους και έδωσαν τον καλύτερο τους εαυτό πάνω στην σκηνή.\nΝίκη Τσολάκη. ΕΝΤΥΠΩΣΙΑΚΗ ΚΑΙ ΜΟΝΑΔΙΚΗ.\nΌλα τα παιδιά χορεύουν αλλά είναι και μερικά που το ..έχουν όπως λέμε. Είναι αυτά που στην κυριολεξία μιλάνε μέσα από τον χορό, και αρκετά από αυτά τα παιδιά τα βλέπουμε μεγαλώνοντας να ασχολούνται και επαγγελματικά με αυτήν την τέχνη.\nΧτες το βράδυ δεν ξεχώρισαν στα μάτια μου έντονα μόνο οι προχωρημένες μαθήτριες που έχουν πάρει ήδη επαγγελματικά πιστοποιητικά αλλά και 2 άλλα παιδιά , μία έφηβη και μια πολύ μικρούλα που τα ποδαράκια της δεν σταμάτησαν λεπτό και προσπαθούσε με όλο της το είναι να ακολουθήσει τις χορογραφίες.\nΔεν ήταν απλά να διασκεδάσει όπως αρκετά παιδάκια που χόρευαν στην άκρη της σκηνής, ήταν μια προσπάθεια γεμάτη προσήλωση και μια ταύτιση με την μουσική και την κίνηση.\nΕύχομαι για αυτήν την μικρή και για όλα τα παιδιά να είναι τόσο τυχερά όσο και η Νίκη και η Σωτηρία και η Δήμητρα και τόσα άλλα που ξέρω από μωρά, να έχουν πάντα στην ζωή τους τον χορό που αγαπούν τόσο πολύ και είναι ένα μεγάλο μέρος του εαυτού τους.\nΔεν σας είπα όμως για την έφηβη που ανέφερα.\nΕίναι πραγματικά πολύ ξεχωριστό παιδί που πιστεύω ότι αν όλα πάνε καλά και δεν αλλάξει γνώμη η στόχους και ακούσει μόνο την εσωτερική καλλιτεχνική φωνή της, θα χαρίσει μεγάλες συναισθηματικές στιγμές σαν ηθοποιός στον κόσμο.\nΤην έβλεπα να χορεύει και στο πρόσωπο της καταγραφόντουσαν οι κινήσεις, η δύναμη που ήθελε ο στίχος, έβρισκε νόημα η χορογραφία.\nΕίναι δύσκολο να το εξηγήσω και ίσως είναι μόνο προσωπική μου εντύπωση, αλλά πιστεύω ότι ανάμεσα μας έχουμε ένα πάρα πολύ ξεχωριστό και ιδιαίτερο πηγαίο ταλέντο.\nΚαλό καλοκαίρι σε όλα τα παιδιά που κουράστηκαν τόσο πολύ και σε όλες τις δασκάλες τους.


Αγώνας ή... καυγάς το «Μπιτάκος vs Χαχαμίδης» | Onsports.gr\nhome ΣπορΔυναμικά ΑθλήματαΑγώνας ή... καυγάς το «Μπιτάκος vs Χαχαμίδης» Κοινοποιήστε\nΑγώνας ή... καυγάς το «Μπιτάκος vs Χαχαμίδης»\tΣυντάκτης: Γιάννης Ασκούνης\nΔημοσίευση: Κυριακή, 04 Δεκεμβρίου 2011 00.08\nΈνα μεγάλο... πανηγύρι έχει στηθεί τις τελευταίες μέρες μεταξύ του Σταμάτη Μπιτάκου και του Λευτέρη Χαχαμίδη, το οποίο προκάλεσε, έστω με πολλά χρόνια καθυστέρηση, μεταξύ τους αγώνα.\tΟι δύο καταξιωμένοι, εντός των συνόρων της χώρας μας, μαχητές φαίνεται πως θα λύσουν οριστικά τις διαφορές τους στο Battle 2, το οποίο θα διεξαχθεί τον Φεβρουάριο του 2012. Για την στιγμή, οι δύο άνδρες έχουν δώσει τα... χέρια και θα συγκρουστούν εντός ρινγκ. Πρέπει να σημειωθεί ότι είχαν πλησιάσει σε αγώνα αρκετές φορές τα τελευταία χρόνια, κυρίως για λογαριασμό του No Limits, αλλά την τελευταία στιγμή, για κάποιο λόγο, δεν έφθαναν στην... πηγή. Για αυτό δεν πρέπει να αποκλειστεί κάποιο αντίστοιχο σκηνικό μέχρι τον επόμενο Φεβρουάριο. Το δεδομένο είναι ότι οι δύο άνδρες διατηρούν κόντρα σε προσωπικό επίπεδο. Μπορεί όλα να ξεκίνησαν σε αθλητικό επίπεδο, αλλά τα τελευταία χρόνια αποδείχθηκε ότι το μεταξύ τους... μίσος ξεπερνά κατά πολύ τον... απλό χώρο των ρινγκ.\nΑμφότεροι είχαν ξεκινήσει μία προσπάθεια να αρχίσουν καριέρα στις ΜΜΑ εντός του 2011, αλλά το 2012 και το συγκεκριμένο ματς θα τους βρει σε επίπεδο Full Muay Thai. Αν μη τι άλλο, αυτό δείχνει ότι οι σκέψεις περί έναρξης μίας πορείας σε άλλο άθλημα έπεσαν στο κενό. Άλλωστε, όπως προαναφέρθηκε, πρωταρχικός στόχος των δύο μαχητών ήταν και είναι η σύγκρουση τους μέσα στο ρινγκ. Το άθλημα ή οι κανόνες ή οποιαδήποτε άλλη παράμετρος είχαν και έχουν την ελάχιστη δυνατή σημασία για τον Μπιτάκο και τον Χαχαμίδη.\nΥπάρχουν πολλά αντίστοιχα παραδείγματα... μίσους και λεκτικών επιθέσεων στο εξωτερικό από αθλητές του χώρου που είναι αναγνωρισμένοι σε παγκόσμιο επίπεδο. Αυτές οι προσωπικές κόντρες ωφέλησαν σε μεγάλο βαθμό τις... τσέπες των promotion που τις φιλοξένησαν, αλλά δεν ήταν αντίστοιχα ευεργετικές για το ίδιο το άθλημα που κάθε φορά... δευτεραγωνιστούσε.\tΚατηγορία: Δυναμικά Αθλήματα


Ενίσχυση από το πάνω ράφι για ΠΑΟΚ: Νέος τεχνικός διευθυντής ο Μπότο! | SDNA\nΟ «Βασιλιάς των μεταγραφών», όπως τον αποκαλούν, προβάρει τα ασπρόμαυρα και αναλαμβάνει τα ηνία του ΠΑΟΚ στο πόστο του αθλητικού διευθυντή, με τον Ιβάν Σαββίδη να κάνει κίνηση - ματ!\nΠρο ημερών, ο ισχυρός άνδρας του Δικεφάλου είχε αποκαλύψει σε μία από τις συσκέψεις του πως έχει έρθει σε συμφωνία με αθλητικό διευθυντή, το όνομά του οποίου θα κάνει αίσθηση! Δεν ήταν υπόσχεση, ήταν δέσμευση από την πλευρά του μεγαλομετόχου της ασπρόμαυρης ΠΑΕ που κατάφερε να σπάσει το συμβόλαιο του Πορτογάλου με τη Σαχτάρ για να ενισχύσει τους Θεσσαλονικείς με μια μεταγραφή υψηλού επιπέδου!\nΟ Ιβάν Σαββίδης είχε δεσμευτεί πως πέρα από τις προσδοκίες σε επίπεδο ονόματος, βιογραφικού και περγαμηνών, πως στο άκουσμα του ονόματος του θα επιφέρει τεράστια ικανοποίηση στον κόσμο του ΠΑΟΚ καθώς δεν έχει σημειωθεί ανάλογη κίνηση στο ελληνικό πρωτάθλημα!\nΤο συμβόλαιο του 55χρονου Πορτογάλου με την ομάδα της Ουκρανίας ολοκληρωνόταν το καλοκαίρι του 2022 αλλά από τη στιγμή που ο Ιβάν Σαββίδης έκρινε πως αυτός είναι ο «εκλεκτός» για ένα νευραλγικό πόστο, όπως αυτό του αθλητικού διευθυντή, τα υπόλοιπα λίγη σημασία είχαν για εκείνον! Ο Chief Scout της Σαχτάρ αφήνει τη Ουκρανία και έρχεται στη Θεσσαλονίκη για λογαριασμό του ΠΑΟΚ με ένα βιογραφικό top επιπέδου.\nΟι συστάσεις φαντάζουν μάλλον περιττές καθώς επί των ετών της παρουσίας του στους «Αετούς», ξεχώρισε για την ικανότητα του να εντοπίζει ταλέντα, να τους αποκτά έναντι μικρού πόσου και μέσα από την εξέλιξή τους στη Μπενφίκα να τους πουλά σε... τρελά νούμερα. Χαρακτηριστικό είναι το γεγονός πως οι Πορτογάλοι επί Μπότο κατάφεραν να εξασφαλίσουν 650 εκατομμύρια ευρώ από πωλήσεις παικτών, κι ήταν η δεύτερη ομάδα στην Ευρώπη σε έσοδα από μεταγραφές, πίσω από την Ατλέτικο! Γιαν Όμπλακ, Άνχελ Ντι Μαρία, Νταβίντ Λουίζ, και Άξελ Βίτσελ είναι μόνο μερικές από τις περιπτώσεις που φέρουν την υπογραφή του! Δεν τον αποκαλούν και τυχαία... Βασιλιά των μεταγραφών!\nΜόνο που τώρα το στρατηγείο του αναμένεται να τοποθετηθεί στο γήπεδο της Τούμπας, με τον Μπότο να σηκώνει μανίκια, έχοντας αρκετή δουλειά μπροστά του και ένα συμβόλαιο συνεργασίας για 2.5 χρόνια!


Basketblog.gr | A1 | Ολυμπιακός | Blatt: «Τρομακτικός ο Αντετοκούνμπο»!\n16.02.2020 17:32 / Στέφανος Σύριγγας\nΟ David Blatt μίλησε σε συνέντευξη που παραχώρησε στην ιστοσελίδα «ribaunddergi.com» για τον λόγο που αποχώρησε από τον Ολυμπιακό. Ο Αμερικανοΐσραηλινός τεχνικός τόνισε ότι έφυγε από τους ερυθρόλευκους, λόγω των προβλημάτων υγείας που αντιμετωπίζει, ενώ έκανε αναφορά και στον Γιάννη Αντετοκούνμπο. O Blatt όμως, δεν έμεινε εκεί. Μίλησε και για τον Greek Freak. Αποθέωσε τον Ελληνα παίκτη και τόνισε ότι είναι εξωπραγματικό αυτό που έχει πετύχει στο ΝΒΑ, ενώ είναι είναι... τρομακτικό το γεγονός ότι είναι ήδη ο περσινός MVP, αλλά στο μέλλον μπορεί να γίνει ακόμα καλύτερος.\nΓια τον Ολυμπιακό είπε: «Ο βασικός λόγος που αποχώρησα από τον Ολυμπιακό ήταν η υγεία μου και ένιωσα ότι έπρεπε να το κάνω. Βασικά, έπρεπε να προσέξω τον εαυτό μου και να δω αν μπορώ να γίνω καλά. Μετά από αυτό, θα αποφάσιζα εάν θα συνέχιζα την προπονητική ή αν θα έκανα άλλη δουλειά. Δίνω μάχη με τη νόσο που έχω, αλλά πηγαίνω καλά. Δεν είναι εύκολο, αλλά γενικά είμαι καλά».\nΓια τον Γιάννη Αντετοκούνμπο ο τέως ερυθρόλευκος κόουτς τόνισε: «Πρόκειται για ακόμη έναν σπουδαίο Ευρωπαίο παίκτη και μου αρέσει πολύ. Αυτό που έχει κάνει στο ΝΒΑ τα τελευταία χρόνια είναι εξωπραγματικό. Έχει σημειώσει μεγάλη πρόοδο και είναι ήδη ο περσινός MVP. Επίσης, στο μέλλον μπορεί να γίνει ακόμη καλύτερος και αυτό είναι… τρομακτικό».\nΓια το φετινό Final 4 της Euroleague ο Blatt επισήμανε: «Ως προπονητής απέφευγα να απαντήσω σε αυτή την ερώτηση. Αλλά, τώρα θα δώσω μία απάντηση έτσι όπως έχει δει την κατάσταση. Πιστεύω ότι υπάρχουν πολλές ισάξιες ομάδες που μπορούν να προκριθούν στο Final Four φέτος. Κάλλιστα θα μπορούσα να αναφέρω έξι ομάδες. Ρεάλ Μαδρίτης, ΤΣΣΚΑ Μόσχας, Αναντολού Εφές, Μπαρτσελόνα και Μακάμπι Τελ Αβίβ. Επίσης, θα μπορούσα να πω και Αρμάνι Μιλάνο και Παναθηναϊκό ως… έκτους, αλλά θα το πω για άλλη μία φορά, προσοχή στον… ελέφαντα Φενέρμπαχτσε, που είναι κοντά».\nΒγήκαν τα «ψαλίδια» και ξεκίνησε ο πόλεμος\nCrawford: «Προπονούμαι σκληρά σαν να παίζω» (pic)


Κορφιάτικο: Η 25χρονη που δηλητηρίασε τον εκατομμυριούχο σύζυγό της "Δον Ζουάν" για την περιουσία του.\nΗ 25χρονη που δηλητηρίασε τον εκατομμυριούχο σύζυγό της "Δον Ζουάν" για την περιουσία του.\nΗ νεαρή Γιαπωνέζα κατηγορείται για την δολοφονία του σύζυγό της - αυτοαποκαλούμενου ως "Δον Ζουάν". Ο μεγιστάνας του real estate δώρισε στην πόλη του την τεράστια περιουσία του με την 25χρονη να διεκδικεί ό,τι μπορεί περισσότερο...\nΜία 25χρονη Γιαπωνέζα συνελήφθη την Τετάρτη καθώς φέρεται ότι δολοφόνησε πριν από τρία τον εκατομμυριούχο σύζυγό της - αυτοαποκαλούμενο ως «Δον Ζουάν»- στην δυτική Ιαπωνία.\nΣύμφωνα με την Japan Times, η Σάκι Σούντο θεωρείται πως εξανάγκασε τον Κοσούκε Νοζάκι 77 ετών, διευθυντή εταιρείας πώλησης αλκοόλ και μεγιστάνα στο χώρο του real estate, να λάβει μία θανάσιμη ποσότητα ενός παράνομου διεγερτικού φαρμάκου τον Μάιο του 2018, μόλις τρεις μήνες μετά τον γάμο τους, με ξεκάθαρη πρόθεση να τον σκοτώσει, σύμφωνα με την αστυνομία.\nΗ αστυνομία συνέλαβε την Σούντο στο σπίτι της και μεταφέρθηκε στην Γουακαγιάμα όπου συνέβη το περιστατικό. Οι αρχές δεν αναφέρουν εάν η κοπέλα αποδέχεται τις κατηγορίες.\nΟ Νοζάκι είχε εκδόσει μία αυτοβιογραφία με τίτλο «Ο Δον Ζουάν του Κίσου: Ο άνδρας που έδωσε 3 δισ. γιέν σε 4.000 όμορφες γυναίκες», το 2016, ένας παραλληλισμός που τον έκανε ιδιαίτερα γνωστό με αυτήν την ονομασία. Κισού, λέγεται η περιοχή στην Γουακαγιάμα όπου έζησε.\nΟ Νοζάκι βρέθηκε νεκρός στο σπίτι του στο Τανάμπε στην Γουακαγιάμα, το απόγευμα της 24ης Μαΐου του 2018 με τις αρχές να κάνουν λόγο για πιθανή δηλητηρίαση καθώς δεν βρέθηκαν σημάδια βελόνας στο σώμα του.\nΌπως αναφέρεται, πριν τον θάνατό του, ο Νοζάκι δειπνούσε μόνος του με την Σούντο.\nΈχει αποκλειστεί το ενδεχόμενο της αυτοκτονίας ενώ επισημαίνεται ότι ο Νοζάκι σχεδίαζε να πάει στην κηδεία του σκύλου του.\nΣύμφωνα με τις αρχές, η Σούντο αναζητούσε στο ίντερνετ διεγερτικά και πιστεύεται ότι έτσι ήρθε στην κατοχή της το φάρμακο-δηλητήριο, που βρέθηκε στο σώμα του συζύγου της.\nΗ δημοτική αρχή του Τανάμπε επιβεβαίωσε ότι ο Νοζάκι θα δώριζε μέσω διαθήκης την περιουσία αξίας 1,3 δισ. γιέν, στην πόλη.\nΗ Σούντο, ως νόμιμη κληρονόμος του, δικαιούται μέρος της περιουσίας παρά τα όσα γράφει η διαθήκη, ένα ποσό που θα κριθεί όμως στα δικαστήρια.\nΠριν τον θάνατό του, ο Νοζάκι είχε εμπλακεί σε μία σειρά από σκάνδαλα ενώ το 2016, είχε συλληφθεί η τότε 20χρονη σύντροφός του με την κατηγορία ότι έκλεψε μετρητά και κοσμήματα από το σπίτι του Νοζάκι.\nΣε μία βιογραφία που εξέδωσε το 2018, ο Νοζάκι θυμάται την πρώτη συνάντησή του με μία γυναίκα που θεωρείται η Σούντο, όταν τον βοήθησε τη στιγμή που έπεσε σε αεροδρόμιο του Τόκιο, τον περασμένο χρόνο.\nΗ Σούντο είχε πει στους δικούς της, μετά τον γάμο της με τον Νοζάκι, ότι βοηθούσε έναν φίλο της στις επιχειρήσεις του στο real estate. Μάλιστα έλεγε στους φίλους της ότι έβγαζε λεφτά μέσα από το εμπόριο ενώ πόσταρε στα social media φωτογραφίες της από ταξίδια στη Σιγκαπούρη και στο Μπαλί.\nΑναρτήθηκε από zenjt στις 1:37 μ.μ.


Αποκ.ις:12 Και ο έκτος άγγελος εξέχεε την φιάλην αυτού επί τον ποταμόν τον μέγαν τον Ευφράτην· και εξηράνθη το ύδωρ αυτού, διά να ετοιμασθή η οδός των βασιλέων των από ανατολών ηλίου.\nΕΚΤΗ ΦΙΑΛΗ Ή ΠΛΗΓΗ. ΤΟ ΔΕΥΤΕΡΟ ΟΥΑΙ\nΤα εδάφια 12-16 αναφέρονται στην 6η πληγή. Αυτός ο έκτος άγγελος εξέχεε τη φιάλη του στον ποταμό Ευφράτη και ο ποταμός ξεράθηκε.\nΓνωρίζουμε ότι ο ποταμός Ευφράτης ήταν πηγή ζωής για τη Βαβυλώνα. Και εδώ αναφέρεται σε κάτι που θα είναι πηγή ζωής για τη Βαβυλώνα των εσχάτων ημερών, το σύστημα του Α/Χ.\nΠιθανόν να αναφέρεται στην εξασθένηση του πολιτικού συστήματος της βασιλείας του Α/Χ για να ετοιμαστούν τα έθνη για τη μάχη του Αρμαγεδδώνα.\nΜια άλλη πιθανότητα είναι ότι ο ποταμός Ευφράτης πράγματι ξηραίνεται για να μπορέσουν τα στρατεύματα των βασιλέων από την ανατολή να περάσουν τον ποταμό στη Μέση Ανατολή και να έρθουν εναντίον του Ισραήλ. Σήμερα όμως είναι δυνατόν για τους σύγχρονους στρατούς να διαβούν ποταμούς πολύ πιο εύκολα απ’ ότι παλαιότερα. Έτσι αυτή η πιθανότητα δεν ευσταθεί και πολύ.\nΛέει τώρα ότι ο ποταμός Ευφράτης ξεράθηκε, για να ετοιμαστεί η οδός των βασιλέων των από ανατολών ηλίου. Μάλλον πρόκειται για βασιλείς από κράτη όπως την Κίνα, Ινδία, Μαλαισία, Πακιστάν κ.α. Οι βασιλείς αντιπροσωπεύουν έθνη. Αν τώρα πρόκειται για την εξασθένηση της πολιτικής και διοικητικής δύναμης του συστήματος του Α/Χ, και ότι ξεραίνεται κάθε πηγή ζωής και δύναμης του βασιλείου του, τότε η οδός αυτών των βασιλέων από την ανατολή ετοιμάζεται λόγω της εξασθένησης αυτής του συστήματος του Α/Χ, ώστε να έρθουν από την ανατολή για τη μάχη του Αρμαγεδδώνα.\nΑπό την άλλη άποψη τώρα, αν πρόκειται για πραγματικό γεγονός το ότι ο ποταμός ξεράθηκε, τότε τα στρατεύματα των βασιλέων αυτών χρειάζονται να βρουν τον ποταμό ξεραμένο για να μπορέσουν να τον διαβούν και να συγκεντρωθούν για τη μάχη του Αρμαγεδδώνα.\nΑποκ.ις:13 Και είδον τρία ακάθαρτα πνεύματα όμοια με βατράχους εξερχόμενα εκ του στόματος του δράκοντος και εκ του στόματος του θηρίου και εκ του στόματος του ψευδοπροφήτου·\nΟι βάτραχοι είναι ακάθαρτα ζώα και προκαλούν την δυσαρέσκεια ακόμη και να τα βλέπει κανείς. Βλέπουμε λοιπόν αυτά τα τρία δαιμόνια, που είναι ακάθαρτα πνεύματα, να είναι σαν βάτραχοι, δηλαδή αποκρουστικά και σιχαμερά. Και λέει ότι εξέρχονται από το στόμα του δράκοντα, που είναι ο Σατανάς, από το στόμα του θηρίου, που είναι ο Α/Χ, και από το στόμα του ψευδοπροφήτη.\nΔεν σημαίνει ότι αυτά τα δαιμονικά ακάθαρτα πνεύματα φαίνονται πράγματι σαν βάτραχοι. Ο Ιωάννης τα βλέπει στην όραση να μοιάζουν με βατράχους. Και εξέρχονται μέσα από τα στόματα του Σατανά, του Α/Χ, και του ψευδοπροφήτη. Είναι τα λόγια τους, αυτά που ο Σατανάς λέει στους ανθρώπους για να τους εξαπατήσει, αυτά που ο Α/Χ λέει στα έθνη, και τα λόγια του ψευδοπροφήτη.\nΑποκ.ις:14 διότι είναι πνεύματα δαιμόνων εκτελούντα σημεία, τα οποία εκπορεύονται προς τους βασιλείς της γης και της οικουμένης όλης, διά να συνάξωσιν αυτούς εις τον πόλεμον της ημέρας εκείνης της μεγάλης του Θεού του παντοκράτορος.\nΔιότι είναι πνεύματα δαιμόνων εκτελούντα σημεία\nΑυτά τα πνεύματα των δαιμόνων αν και εξέρχονται από τρία διαφορετικά στόματα, του δράκοντα, του Α/Χ, και του Ψευδοπροφήτη, γνωρίζουμε ότι όλα προέρχονται από την ίδια πηγή, το Σατανά, που κινείται πίσω απ’ όλα αυτά. Το θηρίο και ο ψευδοπροφήτης είναι σε τέλεια υποταγή στο Σατανά, αυτός ελέγχει και εξουσιάζει το βασίλειο του Α/Χ σύμφωνα με το κεφ.ιγ:2.\nΟ ψευδοπροφήτης είναι ο ηγέτης του παγκόσμιου θρησκευτικού συστήματος. Επομένως και ο ψευδοπροφήτης λαμβάνει μέρος σ’ αυτή την απάτη που θα έρθει για να συγκεντρώσει τα έθνη στη μάχη του Αρμαγεδδώνα.\nΤο ερώτημα τώρα είναι τί είδους σημεία θα εκτελούν αυτά τα δαιμονικά πνεύματα ώστε να συγκεντρώσουν τα έθνη στη μάχη του Αρμαγεδδώνα.\nΕφόσον εξέρχονται από το στόμα του δράκοντα, του θηρίου και του ψευδοπροφήτη, αυτά τα σημεία έχουν να κάνουν με τα λόγια που θα λένε στους ανθρώπους για να τους εξαπατήσουν. Πρόκειται για απατηλά και ψευδή σημεία.\nτα οποία εκπορεύονται πρός τους βασιλείς της γης και της οικουμένης όλης\nΣτην 6η πληγή, πρόκειται για μια ιδιαίτερη εκδήλωση δαιμονικής δύναμης και εξουσίας. Ο μόνος σκοπός τους είναι να συγκεντρώσουν όλους τους στρατούς στη μάχη του Αρμαγεδδώνα, να τους συνάξουν γι’ αυτή τη μεγάλη μάχη της ημέρας του Θεού του Παντοκράτορος.\nZαχ.ιδ:1-2 Εδώ δείχνει ότι ο Θεός χρησιμοποιεί αυτή την απάτη για να φέρει εις πέρας το σχέδιο Του. Και λέει ότι ο Κύριος θα συνάξει όλα τα έθνη κατά της Ιερουσαλήμ για τη μάχη του Αρμαγεδδώνα. Ενώ ο δράκων, το θηρίο και ο ψευδοπροφήτης θα προσπαθούν να φέρουν σε πέρας τα δικά τους σχέδια, στην πραγματικότητα εκπληρώνεται με αυτό τον τρόπο το σχέδιο του Θεού.\nΟ Θεός χρησιμοποιεί κατά καιρούς τα δαιμονικά πνεύματα για να φέρει εις πέρας το σχέδιο Του. Για παράδειγμα:\nΑ’ Βασ.κβ:20-23 Ένα δαιμόνιο ψεύδους υπήρχε στο στόμα των προφητών του Αχάαβ, ώστε να κάνει τον Αχαάβ να ανεβεί να πολεμήσει στην Ραμώθ-Γαλαάδ κι εκεί να φονευθεί. Ήταν ο σκοπός του Θεού να θανατωθεί ο Αχάβ.\nΑ’ Σαμ.ις:14 Εδώ λέει ότι το Πνεύμα του Κυρίου απεσύρθη από τον Σαούλ, και πνεύμα πονηρόν παρά Κυρίου τον ετάραττε.\nΘα αναφέρουμε τώρα ορισμένα εδάφια μέσα από το λόγο του Θεού σχετικά με αυτή τη σύναξη των εθνών για τη μάχη του Αρμαγεδδώνα, και θα προσπαθήσουμε να δώσουμε μια εικόνα αυτού του γεγονότος.\nΙεζ.λη:1-18 Εδώ περιγράφεται η μάχη του Αρμαγεδδώνα με τα πολεμικά όπλα των ημερών του Ιεζεκιήλ. Δεν σημαίνει ότι θα έχουν ίππους και ιππείς, και ασπίδες και περικεφαλαίες. Αλλά περιγράφεται με τον τρόπο που ήταν τότε γνωστός και κατανοητός.\nΤα έθνη Γώγ & Μαγώγ αναφέρονται σήμερα στην περιοχή της Ν. Ρωσίας. Μεσέχ είναι η Μόσχα. Ρώς είναι η Ρωσία.\nΒλέπουμε λοιπόν ότι η Ρωσία θα εμπλακεί στην μάχη του Αρμαγεδδώνα. Θουβάλ, υπάρχει σήμερα ένα λιμάνι στην Μαύρη θάλασσα στην Ρωσία που ονομάζεται Ταμπόσκ. Έτσι φαίνεται να έχει σχέση με αυτό το λιμάνι.\nΘουβάλ ήταν ο πέμπτος από τους επτά γιους του Ιάφεθ (Γέν.ι:2 & Α’ Χρον.α:5) από τον οποίο καταγόταν αυτοί που εγκαταστάθηκαν στην περιοχή που εκτείνεται προς Νότο των ορέων του Καυκάσου. Μπορούμε να πούμε ακόμη ότι αναφέρεται στην περιοχή των Βαλκανίων. Περσία, το σημερινό Ιράν, Αιθιοπία, Λιβύη, θα λάβουν μέρος σ’ αυτή τη μάχη. Γωμέρ, αναφέρεται στην Γερμανία. Θωγαρμά είναι η Τουρκία.\nΠαρατηρούμε λοιπόν ότι πρόκειται να συγκεντρωθούν πολλά έθνη στη μάχη του Αρμαγεδδώνα. Και παραπάνω είδαμε ότι πρόκειται να έρθουν επίσης και βασιλείς από την ανατολή, είναι η Κίνα, η Μαλαισία, η Ινδία, η Μογγολία, το Πακιστάν...\nεδ.13 Σεβά είναι η Αραβία. Δαιδάν είναι η περιοχή γύρω από την Ισπανία(;) Θαρσείς είναι η Ισπανία. Οι σκύμνοι αναφέρονται στην Αγγλία. Και στο εδ.16 λέει ότι ο Θεός πρόκειται να αγιαστεί ενώπιον όλων αυτών των εθνών. Και θα αγιαστεί με κρίση.\nΣ’ αυτή την παγκόσμια σύρραξη ο Θεός πρόκειται να κρίνει τα έθνη. Είδαμε στην επιστολή Ρωμ.θ ότι αν ένα σκεύος δεν είναι πρόθυμο να γίνει σκεύος ελέους και τίμιας χρήσης, και παραμένει σκεύος οργής, ο Θεός θα κάνει κρίση και θα δοξαστεί.\nεδ.17-18 Όλα αυτά τα έθνη ήταν εκείνα για τα οποία ο Θεός μίλησε στις αρχαίες μέρες μέσω των προφητών ότι θα τους έφερνε εναντίον του λαού Ισραήλ. Ο Θεός σε πολλά μέρη του λόγου Του έχει ποοφητεύσει για τη μάχη του Αρμαγεδδώνα.\nΙεζ.λθ:1-8 Εδώ λέει ότι ενώ όλοι αυτοί οι λαοί θα εκστρατεύσουν κατά του Ισραήλ, όμως ο Θεός θα κάνει κρίση και θα κάνει να πέσουν και να συντριφθούν. Στο εδ.6 λέει ότι ο Θεός θα αποστείλει πυρ επί τον Μαγώγ και επί των νήσων, που είναι η Αγγλία, η Αυστραλία και η Αμερική.\nΙωήλ α:5-7 «Έθεσε την άμπελόν μου εις αφανισμόν και τας συκάς μου εις θραύσιν· όλως εξελέπισεν αυτήν και απέρριψε· τα κλήματα αυτής έμειναν λευκά». Η άμπελος και η συκή συμβολίζουν το λαό Ισραήλ. Έθνος ισχυρό και αναρίθμητο ανέβηκε στη γη Ισραήλ και τους αφάνισε.\nΉρθαν σαν ακρίδες εναντίον τους και τους κατέφαγαν.\nΙωήλ β:1-11 Εδώ περιγράφεται η μέρα της κρίσης του Θεού, που θα είναι μέρα σκότους και γνόφου, μέρα νεφέλης και ομίχλης. Ο λαός που θα εκστρατεύσει κατά του Ισραήλ θα είναι πολύς και ισχυρός. Όμοιος με αυτόν δεν στάθηκε ποτέ, και θα καταστρέφει τα πάντα.\nΛέει: «η γη είναι ως παράδεισος της Εδέμ έμπροσθεν αυτού, και όπισθεν αυτού πεδιάς ηφανισμένη» Και συνεχίζει να περιγράφει το λαό αυτό.\nΙώηλ γ:1-8 Ιωσαφάτ σημαίνει ο Γιάχβε κρίνει! Ο Θεός θα συνάξει όλα τα έθνη στην κοιλάδα του Ιωσαφάτ και θα κριθεί μαζί τους υπέρ του λαού Του. Ο Κύριος θα κρίνει τα έθνη στην κοιλάδα της δίκης.\nΣοφον.γ:8 Η απόφαση του Θεού είναι να συνάξει όλα τα έθνη και να συναθροίσει τα βασίλεια, και να εκχέει πάνω σ’ αυτά την αγανάκτησή Του και όλη την έξαψη της οργής Του.\nΗ βασική σειρά των γεγονότων στην μάχη του Αρμαγεδδώνα.\n1. Τα έθνη συναθροίζονται για τη μάχη. Και είναι στην 6η πληγή που τα έθνη θα συγκεντρωθούν στην κοιλάδα Αρμαγεδδώνα για πόλεμο.\n2. Στη συνέχεια είναι η μάχη του Αρμαγεδδώνα κατά την οποία τα έθνη αφανίζουν και ερημώνουν τον Ισραήλ.\n3. Μετά είναι η Δεύτερη Έλευση του Χριστού. Ακριβώς σ’ αυτό το κρίσιμο σημείο έρχεται ο Χριστός για να σώσει το υπόλοιπο από το λαό Ισραήλ. Ο Ιησούς είχε πει ότι αν δεν συνετέμνοντο οι ημέρες εκείνες δεν θα σωζόταν καμία σάρκα.Και αυτό αναφέρεται κυρίως στη μάχη του Αρμαγεδδώνα. Αν οι μέρες εκείνες δεν συντεμνόταν από τη Δεύτερη Έλευση του Χριστού για να σώσει το υπόλοιπο από το λαό Ισραήλ, τότε κανείς από αυτούς δεν θα σωζόταν.\n4. Μετά τη Δεύτερη Έλευση του Χριστού αρχίζει η χιλιετής βασιλεία.\n5. Εδάφια που αναφέρουν αυτή τη σειρά είναι: Ζαχ.ιδ:1-5 & Αποκ.ιθ:11-21\nΕτικέτες αποκάλυψη, Αρμαγεδδώνας, Ευφράτης, ουέ


Αρχικό στάδιο της παραπάνω συμφωνίας, αποτελεί η ανάπτυξη όλων των απαραίτητων τεχνικών προδιαγραφών για την υποστήριξη σύγχρονης υποδομής δικτύου σωληνώσεων υδρογόνου στην Ελλάδα και η ανάλυση των προαπαιτούμενων για τη μετατροπή του υπάρχοντος δικτύου φυσικού αεριου ώστε να υποστηρίζεται η διανομή υδρογόνου.\nΟ Διευθύνων Σύμβουλος της ΔΕΠΑ Εμπορίας, Κωνσταντίνος Ξιφαράς, δήλωσε: «Η υπογραφή του σημερινού Μνημονίου Συνεργασίας αποτελεί ένα σημαντικό βήμα για τη δημιουργία και την ανάπτυξη τεχνολογιών υδρογόνου στην Ελλάδα. Η ΔΕΠΑ υποστηρίζει τη δημιουργία νέων συμμαχιών για την ανάπτυξη δράσεων και έργων που θα επιταχύνουν τη μετάβαση στην Πράσινη Ενέργεια, όπως το έργο White Dragon, που συντονίζει η ΔΕΠΑ Εμπορίας, το οποίο, εάν τελικά υλοποιηθεί, θα αποτελέσει υπόδειγμα σε ευρωπαϊκό επίπεδο. Πάγια θέση μας είναι η αδιάκοπη προσπάθεια για ανάπτυξη καυσίμων με περιβαλλοντικά θετικό πρόσημο, όπως είναι το υδρογόνο.»\nΟ Γενικός Διευθυντής της Σωληνουργεία Κορίνθου (CPW), Ηλίας Μπεκίρος, υπογράμμισε πως «η σημερινή συμφωνία επιβεβαιώνει την πιστή προσήλωση της εταιρίας μας στις αρχές της βιώσιμης ανάπτυξης και στην αντιμετώπιση της κλιματικής αλλαγής. Το καθαρό υδρογόνο από ανανεώσιμες πηγές ενέργειας αποτελεί κύριο πυλώνα για την επίτευξη των στόχων της Ευρωπαϊκής Πράσινης Συμφωνίας και βρίσκεται στο επίκεντρο της έρευνας σε Ευρωπαϊκό επίπεδο. Η εταιρία μας βρίσκεται στην πρωτοπορία του κλάδου για την παροχή λύσεων μεταφοράς υδρογόνου μέσα από υπάρχοντα και νέα δίκτυα αγωγών. Σκοπός όλων μας να είναι επιτύχουμε τη βιωσιμότητα της οικονομίας της ΕΕ και να εξασφαλίσουμε ένα καλύτερο ενεργειακά καθαρό μέλλον για τις επόμενες γενιές.»


Η Κερασία Σαμαρά από το Α ως το Ω: “Ο Έλληνας ηθοποιός είναι ήρωας” – Cosmopoliti.com – Χριστίνα Πολίτη\nΗ Κερασία Σαμαρά από το Α ως το Ω: “Ο Έλληνας ηθοποιός είναι ήρωας”\nΕύθραυστη, αισθαντική, τρυφερή, ευαίσθητη, σαν νεραϊδένια οπτασία! Με εσωτερικότητα, αξιοθαύμαστα εκφραστικά μέσα, άρθρωση, τέλειο ηχόχρωμα και εξαιρετική τεχνική! Η φωτεινή Κερασία Σαμαρά με τη στάση ζωής της αποτελεί παράδειγμα προς μίμηση τόσο κοινωνικά όσο και καλλιτεχνικά. Ξεχωρίζει για το ήθος, την παιδεία, την ευγένεια, την αξιοπρέπεια, τις θεατρικές της γνώσεις και όχι μόνο, την ποιότητα της, την ευπρέπεια και το χαμηλό προφίλ που κρατά ως προσωπικότητα. Και έχει έντονη προσωπικότητα ως άνθρωπος και ως καλλιτέχνις. Ανήκει κι αυτή στις ελάχιστες καλλιτέχνιδες διαμάντια της ελληνικής σκηνής. Πολυτάλαντη, πολύπλευρη, χαρισματική δεν ερμηνεύει μόνο ρόλους τους οποίους στιγματίζει με την ηθοποιϊα της, αλλά σκηνοθετεί και διασκευάζει έργα, ανεβάζοντας εξαιρετικές παραστάσεις! Δεν κάνει απλώς θέατρο, κάνει καλό θέατρο και είναι άξια συγχαρητηρίων. Το φετινό της εγχείρημα, του σύγχρονου Αυστραλού συγγραφέα Aidan Fennessy ‘’ Σπίτι στη λίμνη ‘’ έδρεψε δάφνες και σημείωσε μεγάλη καλλιτεχνική επιτυχία, αποσπώντας διθυραμβικές κριτικές από κοινό και κριτικούς! Η παράσταση μεταφέρεται και στην Θεσσαλονίκη στο θέατρο Αθήναιον για τρεις μόνο παραστάσεις στις 16, 17 και 18 Μαρτίου και δεν πρέπει να την χάσετε για κανένα λόγο. Συμπρωταγωνιστής της ο ταλαντούχος και γοητευτικός Αντώνης Φραγκάκης. Εν συνεχεία θα κάνει περιοδεία σε μεγάλες πόλεις της Ελλάδος. Ανακαλύψτε αυτόν τον υπέροχο άνθρωπο και την έξοχη ηθοποιό από το Α έως το Ω!\nΑγνωμοσύνη: Η πιο αναμενόμενη εξέλιξη στη σχέση δύο ανθρώπων. Είναι σύνηθες να πιστεύουν οι περισσότεροι ότι την διαθεσιμότητα και την καλή προαίρεση του άλλου απλώς τις δικαιούνται.\nΒιβλιογραφία: Ένας απλός τρόπος για να παραμείνεις ταπεινός, αν αναλογιστείς πόσα πράγματα δεν γνωρίζεις.\nΓέννηση: Τεράστια ευκαιρία, σπάνια τύχη το να έρθεις στη ζωή. Και πόσο απειροελάχιστες οι πιθανότητες…\nΔραματουργική επεξεργασία: Αυτή η συγκεκριμένη έγινε με ενθουσιασμό και παιδιάστικη περιέργεια, ήταν σαν κυνήγι θησαυρού.\nΕξαναγκασμός: Αυτό που νιώθω, όταν μου στερείται το δικαίωμα να εκφραστώ μέσα από την τέχνη μου και αντ’ αυτής μου υποδεικνύονται άλλοι τρόποι έκφρασης, που όμως δεν με αντιπροσωπεύουν.\nΗθοποιός: Κάποιος που παλεύει με ανεμόμυλους, αιώνιος έφηβος, εραστής του ονείρου. Ο Έλληνας ηθοποιός, ήρωας!\nΘέατρο: Μαγεία, δύναμη, φως, μυστήριο, ζωή…\nΙδιοτέλεια: «…κι όταν δεν πεθαίνει ο ένας για τον άλλον, είμαστε κιόλας νεκροί…». Τάσος Λειβαδίτης.\nΚερασία Σαμαρά: Αρχίζω να την συμπαθώ και να την εκτιμώ όλο και περισσότερο…\nΛογοτεχνία: Ατέλειωτα ονειρικά ταξίδια… Νιώθω μεγάλη ευγνωμοσύνη για τους σπουδαίους ανθρώπους που αποτύπωσαν τις σκέψεις τους στο χαρτί, σαν κληρονομιά στους επερχόμενους. Είναι υπέροχο που μπορούμε να βουτάμε κάθε τόσο στα καθαρά νερά του νου τους, είναι ένας τρόπος να νιώθει κανείς συμφιλιωμένος με την ανθρώπινη φύση.\nΜνησικακία: Δεν το γνωρίζω αυτό το χαρακτηριστικό, είμαι τυχερή, δεν το έχω, όμως, φαντάζομαι ότι πρέπει να υποφέρουν πολύ εκείνοι που το έχουν. Κατά κάποιον τρόπο, τους συμπονώ.\nΝατουραλισμός: Σαν στόχος, μακριά από μας!… Σαν μέσον, στην Τέχνη όλα επιτρέπονται, αρκεί να καταλήγουν σε ποίηση.\nΞένοι συγγραφείς: Φίλοι μας αγαπημένοι από το εξωτερικό. Να, ας πούμε πολύ καλή μου φίλη αυτόν τον καιρό η συμπτωματικά επίσης αυστραλή, Elisabeth Harrower, αφού όπου να ‘ ναι παραδίδω τελειωμένη την μετάφραση του μυθιστορήματός της IN CERTAIN CIRCLES για λογαριασμό του εκδοτικού οίκου GUTENBERG. Ο Karel Capek, Tσέχος, του οποίου μετέφρασα και όπου να’ ναι θα κυκλοφορήσει ΤΟ ΜΥΣΤΙΚΟ ΤΗΣ ΥΠΟΘΕΣΗΣ ΜΑΚΡΟΠΟΥΛΟΣ, από τον εκδοτικό οίκο ΜΩΡΑΙΤΗΣ, υπεύθυνο έκδοσης και του βιβλίου προγράμματος της παράστασής μας. Ο παντοτινός μου φίλος Stevan Zweich, τέλη 19ου αρχές 20ου αιώνα, Αυστριακός, τον λατρεύω. Και δεκάδες άλλοι…\nΟνειρόδραμα: Έξοχο είδος θεάτρου, μου ταιριάζει πολύ. Έτσι, σαν ονειρόδραμα, έχω σκηνοθετήσει την Ιφιγένεια εν Ταύροις που την ανέβασα το 2013-14. Έξοχο και το ομότιτλο έργο του Strindberg, θέλω κάποια στιγμή να το μελετήσω σκηνικά.\nΠαράσταση: Η ώρα της ακροβασίας, της επικίνδυνης επικοινωνίας, της χαράς, της λύτρωσης.\nΡεαλισμός: Η ζωή είναι μια ατέλειωτη σειρά από θαύματα κι αυτό είναι απολύτως ρεαλιστικό. Κάπως έτσι είναι και ο ρεαλισμός σαν καλλιτεχνικό ρεύμα. “Ελπίζω να κερδίζω πάντοτε τη ζωή μου ασκώντας την τέχνη μου χωρίς να απομακρυνθώ ούτε κατά μία τρίχα από τις αρχές μου… χωρίς να χρειαστεί να ζωγραφίσω ούτε μια πιθαμή μόνον και μόνο για να φανώ ευχάριστος και να αυξήσω τις πωλήσεις μου”, έγραφε ο ρεαλιστής ζωγράφος του 19ου αιώνα Gustave Courbet. Και ζωγράφιζε αριστουργήματα.\nΣπίτι στη λίμνη: Ένα έργο από τη μακρινή Αυστραλία που αποδεικνύει ότι ο κόσμος είναι παντού ο ίδιος και τα προαιώνια ερωτήματα και οι αντικρουόμενες δυνάμεις που όρισαν το σύμπαν, αλήθεια και ψέμα, άνδρας και γυναίκα, έγκλημα και ηθική, ακόμη παλεύουν χωρίς νικητή και αυτή η πάλη ορίζει την ζωή μας.\nΤρυφερότητα: Δεν ξέρω τι είναι πιο αναγκαίο, να την προσφέρεις ή να την δέχεσαι… Συχνά νιώθει κανείς πιο ισχυρή την ανάγκη να διοχετεύει κάπου την τρυφερότητά του. Και υπάρχουν άπειρες αφορμές για να κάνει κανείς κάτι τέτοιο.\nΥπερρεαλισμός: Το θέατρο είναι ένας χώρος απόλυτης ελευθερίας. Όλα τα επιφανειακά «παράδοξα» μπορεί να λειτουργούν επί σκηνής ως ό,τι πιο φυσικό. Ναι, είναι κατά κάποιον τρόπο, ο χώρος ενός ιερού ψεύδους, μιας παράδοξης συνθήκης, όπου όλοι, ηθοποιοί και θεατές, καλούμαστε να την εκλάβουμε ως αυτονόητη. Να πιστέψουμε για λίγο πως ό,τι εκφράζουμε ή ό,τι βλέπουμε είναι αληθινό. Γι’ αυτό ο χώρος του θεάτρου είναι ιερός, γιατί συμφιλιώνει τον άνθρωπο με τον χώρο του ονείρου. Κι αυτό είναι κάτι απόλυτα επαναστατικό. Μοιάζει να συνδέεται, όλο αυτό, με το κίνητρο του Υπερρεαλισμού, μέσα ή έξω από το Θέατρο.\nΦραγκάκης Αντώνης: Δεν υπάρχουν λόγια γι’ αυτό το υπέροχο παιδί… Εύχομαι να ξανασυνεργαστούμε άμεσα, μετά το Σπίτι στη Λίμνη.\nΧρόνος: Μ’ αρέσει που κυλά. Με έχει προικίσει με στιγμές ανεκτίμητες και με ένα σωρό πολύτιμες αναμνήσεις. Είμαι, εξ αιτίας του, ένας πλούσιος άνθρωπος.\nΨυχολόγος: Η αλήθεια είναι ότι η συγκεκριμένη δουλειά, μας κάνει κάπως ειδικούς στον τομέα αυτόν. Αναγκαζόμαστε να μελετάμε τον Άνθρωπο διαρκώς, να αναλύουμε τις προθέσεις των ηρώων και να αποκρυπτογραφούμε τον τρόπο σκέψης και τις αντιδράσεις τους. Παρατηρούμε αδιάκοπα τους ανθρώπους γύρω μας και διαβάζουμε κάθε χαρακτήρα, για να τον ανιχνεύσουμε. Αποθηκεύουμε γνώσεις σχετικές με την ανθρώπινη φύση…\nΩραίο φινάλε: …μιας ζωής. Από αρχαιοτάτων χρόνων απαραίτητη προϋπόθεση για να χαρακτηριστεί «ευδαίμων», «όλβιος», κάποιος που έζησε ευτυχής… Εδώ, ωραίο φινάλε μιας εμπνευσμένης σειράς ερωτήσεων. Μου άρεσε. Πέρασα υπέροχα. Ευχαριστώ πολύ!\nTags: κερασια σαμαρασπιτι στη λιμνη


σουρεαλισμός | Andro\nKατ’ αρχήν, υπήρξε ένα κίνημα. Κι αυτό ήταν ο σουρεαλισμός. Για τη συμμορία του Αντρέ Μπρετόν, ο κινηματογράφος καταλαμβάνει εξίσου περίοπτη θέση με τη ζωγραφική. Τους γοήτευε. Αλλά πρόκειται για έναν κινηματογράφο ακραίο και παράδοξο, ο οποίος συνδυάζει μυστήριο, βία, ερωτισμό. Ο Λουίς Μπουνιουέλ τότε... Περισσότερα\nταν ήμουν έξι ετών ήθελα να γίνω μάγειρας. Στα επτά μου ήθελα να γίνω ο Ναπολέων. Έκτοτε η φιλοδοξία μου συνέχισε να μεγαλώνει σταθερά.» Αυτή είναι η διάσημη αρχή της αυτοβιογραφίας που έγραψε ο Dali σε ηλικία 38 ετών. Όταν το διάβασα ήμουν 14. Ο... Περισσότερα


Ηράκλειο: Μία σύλληψη για ληστεία σε φαρμακείο -Απέσπασε με την απειλή αιχμηρού αντικειμένου 200 ευρώ\t- iefimerida.gr\nΗράκλειο: Μία σύλληψη για ληστεία σε φαρμακείο -Απέσπασε με την απειλή αιχμηρού αντικειμένου 200 ευρώ\nΣυνελήφθη το πρωί της Τρίτης από αστυνομικούς ημεδαπός κατηγορούμενος για ληστεία που διαπράχθηκε σε φαρμακείο, το απόγευμα της Δευτέρας.\nΟ κατηγορούμενος, σύμφωνα με την αστυνομία, μπήκε έχοντας καλυμμένα τα χαρακτηριστικά του προσώπου του και με την απειλή αιχμηρού αντικειμένου, εξανάγκασε την ιδιοκτήτρια και μια υπάλληλο να του παραδώσουν το χρηματικό ποσό των 200 ευρώ από την ταμειακή μηχανή.\nΜετά από έρευνα της Υποδιεύθυνσης Ασφαλείας Ηρακλείου, με τη συνδρομή αστυνομικών της Ομάδας Πρόληψης και Καταστολής Εγκλήματος της Υποδιεύθυνσης Ασφαλείας Ηρακλείου που έφτασαν στο σημείο, ο δράστης αναζητήθηκε και συνελήφθη.\nΣε έρευνα στην οικία του βρέθηκαν και κατασχέθηκαν το χρηματικό ποσό των 129 ευρώ ως μέρος των αφαιρεθέντων χρημάτων, ένα μαχαίρι, τα είδη ένδυσης και υπόδησης που φορούσε την ημέρα της ληστείας, καθώς και μια δίκυκλη μοτοσυκλέτα που χρησιμοποίησε για τη ληστεία.\nΗ μοτοσυκλέτα κατασχέθηκε, ενώ το χρηματικό ποσό αποδόθηκε στις παθούσες. Προανάκριση διενεργείται από την Υποδιεύθυνση Ασφαλείας Ηρακλείου.\n«Αγάπη μου είσαι καλά;» ρωτούσε ο Μπάμπης Αναγνωστόπουλος τη νεκρή Καρολάιν! -Κατάθεση σοκ\nΠώς θα κάνουμε Πάσχα, πώς θα γίνει η άρση μέτρων, αμέσως μετά -Φεύγει το covid pass, μένει η μάσκα\nΤι είναι αυτή η νέα έρευνα που ξεκινά για τους θανάτους Μαλένας και Ίριδας -Νέες ιατροδικαστικές εκθέσεις\nΔΙΑΒΑΣΤΕ ΠΕΡΙΣΣΟΤΕΡΑ Ηράκλειο Σύλληψη ληστεία φαρμακείο


Έφτασε στη Γαλλία ο Μέσι για τη μεταγραφή στην Παρί Σεν Ζερμέν - Βίντεο - 10.08.2021, Sputnik Ελλάδα\nΈφτασε στη Γαλλία ο Μέσι για τη μεταγραφή στην Παρί Σεν Ζερμέν - Βίντεο\nΦοράει μπλουζάκι της ομάδας. 10.08.2021, Sputnik Ελλάδα\nΟ Λιονέλ Μέσι θα συνεχίσει την καριέρα του στην Γαλλία, αφού φαίνεται πως ολοκλήρωσε τις τελευταίες λεπτομέρειες της υπογραφής του στην Παρί Σεν Ζερμέν.Ο Αργεντινός σούπερ σταρ έλαβε την Κυριακή την επίσημη πρόταση της γαλλικής ομάδας και έφτασε στο αεροδρόμιο του Παρισιού όπου τον περιμένουν εκαντοτάδες φίλαθλοι.Ο Λιονέλ Μέσι θα υπογράψει διετές συμβόλαιο συνεργασίας με ετήσιες αποδοχές 35 εκατομμυρίων ευρώ.Ο Λιονέλ Μέσι αποχαιρέτησε την Κυριακή την Μπαρτσελόνα με δάκρυα στα μάτια, αφού ο Αργεντινός σούπερ σταρ έκλαψε στο αντίο του στη συνέντευξη Τύπου. Έπειτα από 21 ολόκληρα χρόνια, δεκάδες τίτλους και διακρίσεις, θα βρει νέα στέγη στο Παρίσι.Ο Αργεντινός σούπερ σταρ έπαιξε 778 παιχνίδια για την Μπαρτσελόνα, πετυχαίνοντας 672 γκολ και κάνοντας 305 ασίστ. Ο επιθετικός έχει κατακτήσει συνολικά 35 τρόπαια με τον καταλανικό σύλλογο.Το βίντεο προαναγγελία της μεταγραφής του από την PSG.\nλιονέλ μέσι, παρί σεν ζερμέν, μπαρτσελόνα, παρίσι, αεροδρόμιο, ποδόσφαιρο, viral\n16:54 10.08.2021 (Ανανεώθηκε: 17:07 10.08.2021)\n© AFP 2021 / SAMEER AL-DOUMYΜέσι γαλλία\nΦοράει μπλουζάκι της ομάδας.\nΟ Λιονέλ Μέσι θα συνεχίσει την καριέρα του στην Γαλλία, αφού φαίνεται πως ολοκλήρωσε τις τελευταίες λεπτομέρειες της υπογραφής του στην Παρί Σεν Ζερμέν.\nΟ Αργεντινός σούπερ σταρ έλαβε την Κυριακή την επίσημη πρόταση της γαλλικής ομάδας και έφτασε στο αεροδρόμιο του Παρισιού όπου τον περιμένουν εκαντοτάδες φίλαθλοι.\nΧαμός στο αεροδρόμιο του Παρισιού για την άφιξη του Μέσι - Βίντεο\n10 Αυγούστου, 14:47\nΟ Αργεντινός σούπερ σταρ έπαιξε 778 παιχνίδια για την Μπαρτσελόνα, πετυχαίνοντας 672 γκολ και κάνοντας 305 ασίστ. Ο επιθετικός έχει κατακτήσει συνολικά 35 τρόπαια με τον καταλανικό σύλλογο.\nΤο βίντεο προαναγγελία της μεταγραφής του από την PSG.


Ποια αυτοκίνητα ΔΕΝ είναι στο νέο Need For Speed Heat; - Η EA δημοσίευσε τη λίστα με τα μοντέλα που -αρχικά - θα πρωταγωνιστήσουν - gocar.gr - GoForward\nΤο νέο Need For Speed Heat αναμένεται να κυκλοφορήσει στις αρχές Νοεμβρίου και η Electronic Arts δημοσίευσε επίσημα τη λίστα με τα αυτοκίνητα που θα βρίσκονται διαθέσιμα μέσα στο βιντεοπαιχνίδι. Τα περισσότερα αυτοκίνητα είναι φυσικά υψηλών επιδόσεων, ωστόσο υπάρχουν και πιο γήινα αυτοκίνητα.\nΠαρατηρώντας όμως τα μοντέλα, το NFS έχει σαφώς λιγότερα σε σχέση με το Forza Motorsport 7 και το Gran Turismo Sport. Ακόμα, αξίζει να σημειωθεί ότι λείπουν σημαντικά σπορ αυτοκίνητα. Λόγος γίνεται για τα Toyota Supra, KIA Stinger και Renault Megane RS Trophy-R.\nH εταιρεία όμως φαίνεται ότι τα… βρήκε με τη BMW, προσθέτοντας τη νέα Z4 που είναι ουσιαστικά το ίδιο αυτοκίνητο με τη Supra. Αυτό δεν συνεπάγεται ότι δεν πρόκειται τα παραπάνω σπορ μοντέλα να μην βρουν ποτέ τον δρόμο τους στο γνωστό παιχνίδι. Μπορεί η ΕΑ να έχει διαθέσιμα προς το παρόν 120 αυτοκίνητα, όμως μελλοντικά μπορεί να υπάρχει νέα ενημέρωση, που θα εμπεριέχει καινούργια μοντέλα.\nΑν θέλετε να δείτε όλα τα μοντέλα που περιλαμβάνονται μέσα στο νέο Need For Speed Heat, πατήστε ΕΔΩ.\n(Αν βρείτε και εσείς ένα αυτοκίνητο που θα έπρεπε να βρίσκεται στην αρχική λίστα του παιχνιδιού, γράψτε το μας στα σχόλια!)


Du Lac, Ξενοδοχείο, Άγιος Νικόλαος,Λασίθι,Κρήτη ,Διαμονή,Ταξίδια,Διακοπές,Ελλάδα,Visit Hotels greece,κατάλυμα\nVisit Hotels Κρήτη Λασίθι Άγιος Νικόλαος Du Lac\n28ης Οκτωβρίου 17, 72100 Άγιος Νικόλαος\nΤηλ.:0030 28410 22711 Φαξ:0030 28410 27211\nΜε θέα την πανέμορφη Λίμνη Βουλισμένη, το Hotel Du Lac προσφέρει καταλύματα καλής ποιότητας με δωρεάν ασύρματο internet και μια χαλαρή και φιλική βάση στο κέντρο του Αγίου Νικολάου.\nΤο Du Lac είναι μια άριστη επιλογή για τους ταξιδιώτες που αναζητούν οικονομικές διακοπές σε ένα άνετο κατάλυμα στον Άγιο Νικόλαο. Επιλέξτε από μια σειρά από δωμάτια και στούντιο, προσφέροντας θέα στη λίμνη από το ιδιωτικό τους μπαλκόνι. Απολαύστε σύγχρονες ανέσεις, όπως κλιματισμό και δωρεάν ασύρματη πρόσβαση στο internet.\nΑπολαύσετε φρέσκο ψάρι και ελληνική κουζίνα στο ζεστό εστιατόριο του Du Lac με την εκπληκτική θέα στη λίμνη Βουλισμένη. Κάντε ηλιοθεραπεία στις κοντινές παραλίες ή λάβετε μέρος στα τοπικά θαλάσσια σπορ. Επισκεφτείτε τα τοπικά μαγαζιά, τα μπαρ και τις ταβέρνες.\nΗ κεντρική τοποθεσία του Du Lac επιτρέπει την εύκολη πρόσβαση σε όλα τα αξιοθέατα του Αγίου Νικολάου εξασφαλίζοντάς σας μια υπέροχη διαμονή. Μετά από πολλές ώρες περιηγήσεων μπορείτε να χαλαρώσετε με ένα ποτό στο δημοφιλές μπαρ του Du Lac.


Αρχική/Επαγγελματικός εξοπλισμός/Bblogs/Έπιπλα φαρμακείου\nΤίτλος Έπιπλα φαρμακείου\nΠεριγραφή Όλα όσα θα πρέπει να γνωρίζετε για τα έπιπλα του φαρμακείου σας. Χρήσιμες πληροφορίες πριν προβείτε στην αγορά των επίπλων σας. Συρταριέρες, πάγκοι εργασίας, επιγραφές και σταυροί φαρμακείων, για να έχετε ολοκληρωμένη άποψη. Σήμερα πλέον, καθώς όλο και περισσότερα φαρμακεία ανακαινίζονται γίνεται επιτακτική η ανάγκη μιας αίσθησης γεμάτη ζωντάνια, φρεσκάδα και καθαρότητα, εικόνα που αντικρύζει κάποιος όταν εισέρχεται σε ένα μοντέρνο φαρμακείο.\nΚαταχώρηση 28 Νοεμβρίου 2013


Είσαι έτοιμη για γάμο; | Life is\nΤι πρέπει να προσέξεις πριν πεις το "Ναι"\nΚορίτσια χρειάζεται μεγάλη προσοχή από όλες! Σου έχουμε, τα 13+1 πολύ σημαντικά πράγματα που θα πρέπει να σκεφτείς πριν αποφασίσεις να πεις το "ναι" στον αγαπημένο σου και να ανέβεις τα σκαλιά της εκκλησίας!\nΕίσαι χρόνια σε σχέση και σκέφτεσαι να πας ένα βήμα παραπέρα; Ήρθε η ώρα να βάλεις στεφάνι και να κάνεις οικογένεια; Πολλά έχουν γραφτεί για το πόσο δοκιμάζεται ο γάμος στις μέρες μας, αφού τα διαζύγια δίνουν και παίρνουν. Υπάρχει μυστική συνταγή; Μπορείς να προστατευθείς με κάποιο τρόπο και να κρατήσει η... παντριά για πάντα; Εμείς ρίχνουμε λίγο φως στα επί μέρους εκείνα θέματα που μπορούν να λειτουργήσουν ως προϋποθέσεις για έναν υγιή γάμο.\nΔώσε αυτά που θέλεις να πάρεις\nΤεράστια ισορροπία προκύπτει όταν κάποιος δίνει στον διπλανό του αυτό που θέλει να εισπράξει. Σημαίνει πως το έχει και το μοιράζει. Άρα αφού θα υπάρχει άπλετο γύρω του θα επιστρέψει και σ’ αυτόν. Τι θέλεις από τον σύντροφό σου; Νοιάξιμο, φροντίδα, αγάπη, τρυφερότητα, ρομαντισμό, επικοινωνία, κατανόηση, συνεργασία; Δώσ' τα πρώτα εσύ!\nΔιαφωνία με σεβασμό\nΕίναι βέβαιο πως δεν υπάρχει δράση δίχως... αντίδραση, ή αλλιώς σχέση χωρίς διαφωνία. Το θέμα, λοιπόν, δεν είναι αν διαφωνούμε αλλά πώς το κάνουμε. Αν έχεις πάντα στο μυαλό σου (και ο σύντροφός σου επίσης) ότι «μπορούμε να συμφωνήσουμε στο ότι διαφωνούμε», η “κόντρα” σας θα αποκτήσει αμέσως ποιότητα!\nΤο φλερτ δεν σταματά ποτέ\nΦλέρταρες στην αρχή αλλά και κατά τη διάρκεια της σχέσης σου, τώρα γιατί όχι; Μετά το γάμο, η αλήθεια είναι, ότι μπαίνουν άλλες προτεραιότητες στο ζευγάρι και κάπως έτσι ξεχνιέται το φλερτ... τουλάχιστον για τον σύντροφό τους. Μπορεί να το θυμούνται για άλλους!\nΠολλές φορές στο βωμό της οικειότητας που αναπτύσσεται στο ζευγάρι, θυσιάζεται ηθελημένα ή αθέλητα η ευγένεια. Ωστόσο, είναι πολύ βοηθητικό όταν φέρεται ο ένας προς τον άλλον σαν να είναι VIP. Γιατί άραγε εμείς οι άνθρωποι έχουμε καλούς τρόπους με τους ξένους και όχι με τους δικούς μας;\nΚαλή η ελευθερία και η αυτοδιάθεση, δεν υπάρχει καμία αμφιβολία γι’ αυτό. Όμως όταν ένα ζευγάρι δεν έχει καθόλου κοινές εξόδους μοιάζει σαν να μην επιζητά ο ένας την παρέα του άλλου. Μοιάζει σαν να μην υπάρχουν κοινά ενδιαφέροντα. Μοιάζει σαν να μην υπάρχει καθόλου η έννοια της σχέσης!\nΚοινή οικονομική διαχείριση\nΔεν είναι δυνατόν να μοιράζεται κανείς το κρεβάτι του και να μη μοιράζεται το πορτοφόλι του. Τα ζευγάρια που δεν έχουν κοινή οικονομική διαχείριση δεν μπορεί παρά να αποξενώνονται σιγά-σιγά αλλά σταθερά.\nΠέρα από την ασφάλεια που μπορεί να προσφέρει και που ίσως είναι το ζητούμενο σε πολλούς ανθρώπους, η αποταμίευση οδηγεί και σε κοινούς στόχους και όνειρα. Αυτά με τη σειρά τους οδηγούν στη συνεργασία.\nΤι να πρωτοπεί κανείς γι' αυτόν τον τόσο σημαντικό παράγοντα μιας συζυγικής σχέσης, που αποτελεί τρόπον τινά την φλόγα της. Άλλοτε φουντώνει και σε συνεπαίρνει και άλλοτε σιγοκαίει. Αρκεί να φροντίσεις να μη σβήσει!\nΜπορεί δύο άνθρωποι να προέρχονται από διαφορετικούς τόπους, συνήθειες, κουλτούρες, μόρφωση. Μπορεί να κάνουν διαφορετική δουλειά, να έχουν διαφορετικό ταμπεραμέντο όμως το καθήκον της φιλίας χρειάζεται να είναι το ίδιο σημαντικό και για τους δύο. Οι κοινοί φίλοι ενώνουν. Οι κοινοί φίλοι δημιουργούν την κοινή ιστορία ανάμεσα σε δύο ανόμοιους ανθρώπους.\nΟι ίδιοι κανόνες ισχύουν και για τους δύο. Δεν μπορεί να λειτουργήσει μια συνεργασία όταν ισχύουν άλλοι κανόνες για τον έναν και άλλοι για τον άλλον. Όποιοι και αν είναι, λοιπόν, ας είναι κοινοί και για τους δύο.\nΕυτυχία και όχι επιτυχία\nΣυνήθως η επιτυχία μετριέται με την ύλη. Η ευτυχία είναι πιο άυλη, πιο ιδεολογική. Το τραγούδι, ο χορός, η μουσική, η διασκέδαση, το παιχνίδι, φέρνουν χαρά και η χαρά είναι πολλές φορές πολύ κοντά στην ευτυχία.\nΤο να εμπιστεύομαι τον σύντροφό μου σημαίνει πως εμπιστεύομαι τον εαυτό μου. Αφού τον επέλεξα και θέλησα να μπω σε μια τέτοια σχέση εγγύτητας, η έλλειψη εμπιστοσύνης -αν μη τι άλλο- είναι σχήμα οξύμωρο.\nΣεβασμός στις προσωπικές δραστηριότητες\nΧρειάζεται ο κάθε σύντροφος να σέβεται και να διευκολύνει τον άλλον στα προσωπικά του ενδιαφέροντα. Δεν είναι απαραίτητο να τα κάνουν όλα μαζί.\nΕ! τώρα αν μιλάμε για ψέματα ανάμεσα σε ενήλικες που από μόνοι τους αποφάσισαν να μπουν σε σχέση γάμου, θα πρέπει να αναθεωρήσουμε την όλη κατάσταση και να ζητήσουμε βοήθεια από ειδικό. Μια σχέση οποιασδήποτε μορφής δεν μπορεί ποτέ να στηριχθεί σε ψέματα.\nDry brushing προσώπου\nΤι να κάνεις αν ξυπνάς μες τη νύχτα;\nΓιατί μυρίζουν τα μαλλιά σου περίεργα;\nΜειωμένη γυναικεία λίμπιντο\nΠαντρεύτηκε ο Γιάννης Καλλιάνος


αλιγατορισμοί: Οκτωβρίου 2009\nΗ Πόλη στο ΕΔΑΔ\nΗ 29η Σεπτεμβρίου 2009, αποτελεί ημέρα σταθμό για τον Ελληνισμό της Κωνσταντινουπόλεως και όχι μόνο. Το γνωστό στον Κυπριακό προσφυγικό κόσμο, Ευρωπαϊκό Δικαστήριο Ανθρωπίνων Δικαιωμάτων (ΕΔΑΔ), με μια απόφαση καταπέλτη για την Τουρκία, κατοχυρώνει το κληρονομικό δικαίωμα των Ελλήνων πολιτών που κατέχουν περιουσίες στην Κωνσταντινούπολη.\nΑφορμή για την απόφαση αυτή, ήταν η προσφυγή των αδελφών Γιάννη και Βαγγέλη Φωκά, καταγγέλλοντας το τουρκικό κράτος για καταπάτηση του δικαιώματός τους, να κληρονομήσουν την αδερφή τους Πολυξένη Πιστικά, η οποία είχε αποβιώσει το 2000. Η δικαιολογία που προέβαλλε η τουρκική πλευρά, ήταν ένα προεδρικό διάταγμα του 1964, βάσει του οποίου δεσμεύονταν όλες οι περιουσίες Ελλήνων υπηκόων στην Τουρκία.\nΣημειώνεται ότι η απόφαση του ΕΔΑΔ, είναι ομόφωνη, με την ψήφο ακόμα και αυτής, της Τουρκάλλας δικαστού, να είναι υπέρ των παραπονουμένων! Επιπρόσθετα, το Δικαστήριο περιορίζει το δικαίωμα έφεσης, ενώ οι αδελφοί Φωκά θα αιτηθούν αποζημιώσεις που ανέρχονται στα 19 εκατομμύρια ευρώ, για απώλεια χρήσης της περιουσίας τους, πέραν από την περιουσία αυτή καθαυτή που θα ζητήσουν όπως τους επιστραφεί.\nΠλέον, η απόφαση έχει δημιουργήσει δεδικασμένο για τις χιλιάδες των Ελλήνων υποηκόων που έχουν στερηθεί των περιουσιών τους εξαιτίας της τουρκικής βαρβαρότητας. Συν αυτώ, η υποταγή του κατακτητή στα κελεύσματα του Δικαστηρίου, αποτελεί ένα ακόμα κρίκο στην αλυσίδα των υποχρεώσεων που η Τουρκία οφείλει να εκπληρώσει μέχρι τον Δεκέμβριο, οπόταν και θα εξεταστεί η πρόοδος που έχει επιτελέσει προς τον εξευρωπαϊσμό της. Υπενθυμίζουμε ότι οι δεσμεύσεις αναγνώρισης της Κυπριακής Δημοκρατίας και ανοίγματος των λιμένων και αεροδρομίων στα υπό Κυπριακή σημαία πλοία και αεροσκάφη, παραμένουν ακόμα στα λόγια.\nΗ απόφαση αυτή του ΕΔΑΔ, μπορεί και πρέπει να έχει αντίκτυπο και στον Κυπριακό Ελληνισμό. Αποδεικνύεται περίτρανα, πως το Ευρωπαϊκό Δικαστήριο δεν έχει καμιά πρόθεση να κωφεύσει μπροστά στις εκκλήσεις των αδικημένων για απονομή δικαιοσύνης. Η Ευρωπαϊκή Ένωση, δεν προχωρεί σε εκπτώσεις όταν υπάρχουν ανοιχτά θέματα καταπάτησης ανθρωπίνων δικαιωμάτων των πολιτών της. Πολύ περισσότερο μάλιστα, όταν ο καταπατητής είναι μια υπό ένταξη χώρα!\nΜην ξεχνούμε άλλωστε πως, τα πιο πάνω, προστίθενται στις ήδη πρόσφατες καταδικαστικές για την Τουρκία αποφάσεις του ΕΔΑΔ, σε 18 προσφυγές Ελληνοκυπρίων, κλείνοντας έτσι τον κύκλο των 32 υποθέσεων που είχαν κριθεί ως παραδεκτές, αφήνοντας μόλις μία να εκκρεμεί!\nΚοντά σε τούτα, να βάλουμε και την ιστορική απόφαση της 28ης Απριλίου του τρέχοντος, όπου το Δικαστήριο Ευρωπαϊκών Κοινοτήτων (ΔΕΚ), δικαίωσε πλήρως το Μελέτιο Αποστολίδη και την Ελληνική πλευρά, στη λεγόμενη «υπόθεση Όραμς». Μια απόφαση, που όχι μόνο κάνει κρυστάλλινη αναφορά στην κατοχή και διαίρεση του νησιού μας εξαιτίας του τουρκικού στρατού, αλλά προχωρά ένα βήμα παραπέρα, απορρίπτοντας οποιαδήποτε ούτω καλούμενη «δικαστική αρχή» στην Κύπρο, πέραν των Δικαστηρίων της Δημοκρατίας. Ταυτόχρονα, ξεκαθαρίζει πως η κυριότητα των περιουσιών στις κατεχόμενες περιοχές, παραμένει στους νόμιμους, προ του 1974, ιδιοκτήτες τους.\nΤο Κυπριακό, δεν ήταν, ούτε και θα πρέπει να μετατραπεί σε νομικό ζήτημα. Ωστόσο, οι τόσο σημαντικές αποφάσεις των Ευρωπαϊκών Δικαστηρίων, δεν είναι δυνατόν να αγνοούνται. Αποτελούν βέλη στη φαρέτρα μας, τόσο κατά τις διαδικασίες αξιολόγησης της τουρκικής προόδου στα ζητήματα ανθρωπίνων δικαιωμάτων, όσο και κατά τις συζητήσεις για την επίλυση του Κυπριακού.\nΌταν υφίστανται αποφάσεις τέτοιας βαρύτητας, είναι ανεπίτρεπτο να γίνονται από δικής μας πλευράς διολισθήσεις στο εδαφικό. Όταν δικαιώνονται Ελλαδίτες πολίτες για τις περιουσίες που κατέχουν στην Κωνσταντινούπολη, είναι απαράδεκτο να παύουν οι Κύπριοι πολίτες να διεκδικούν τις πατρογονικές τους εστίες στην Αμμόχωστο, τη Μόρφου και την Κερύνεια!\nΗ απώλεια των περιουσιών μας συνεπεία της εισβολής και της συνεχιζόμενης κατοχής, δεν πρόκειται ποτέ να νομιμοποιηθεί εκτός κι αν εμείς οι ίδιοι βάλουμε την υπογραφή μας γι’ αυτό. Ο Ελληνισμός της Κύπρου, έχει υποχρέωση να αντισταθεί στο ξεπούλημα της Πατρίδας του. Ναι, είμαστε έτοιμοι να ζήσουμε ειρηνικά όχι απλά με τους τουρκοκύπριους, αλλά με οποιοδήποτε νόμιμα βρίσκεται στο έδαφος του πολύπαθου νησιού μας. Δεν έχουμε όμως κανένα δικαίωμα να ξεγράψουμε τρεις και πλέον χιλιετίες Ελληνικότητας της Κύπρου!\nΕφημερίδα «Τα Νέα», 30/09/2009\nΗλ. Εφημερίδα «Offsite», 22/09/2009\nΕτικέτες: ΔΕΚ, ΕΔΑΔ, Ελλάδα, Κύπρος, Κωνσταντινούπολη, πρόσφυγες, Τουρκία


kantonopou’s blog » Αρχεία Ιστολογίου » Οι απλές χαρές του καλοκαιριού – Φώτη Κόντογλου.\nΔραστηριότητες του Ορφανοτροφείου κοριτσιών στο Bakeswar Δυτικής Βεγγάλης. Ιεραποστολική επίσκεψη του Μητροπολίτη Χονγκ Κονγκ στους Ορθοδόξους του Πακιστάν. »\nΣυγγραφέας: kantonopou στις Αύγουστος 16, 2009\nΥποβλήθηκε στις Αύγουστος 16, 2009 στις 9:59 μμ\tκαι βρίσκεται κάτω από ΑΞΙΕΣ ΖΩΗΣ. . Μπορείς να παρακολουθείς τα σχόλια για το άρθρο χρησιμοποιώντας RSS 2.0 τροφοδότης (feed). Μπορείς να πας στο τέλος και να αφήσεις σχόλιο. Το Pinging προσωρινά δεν επιτρέπεται.


Πως να βρεις δουλειά στον χώρο της Υγείας! | Καριέρα | Blog | JobsToday.gr\nΔημοσίευση 01:55 17-12-2018\nΟ ιατρικός τομέας είναι από τους λίγους που έχει αρκετές θέσεις εργασίας εν μέσω της οικονομικής κρίσης. Πως μπορείς όμως να μπεις στον χώρο της Υγείας και τι θα πρέπει να κάνεις για να έχεις περισσότερες πιθανότητες να σε προσλάβουν;\nΠολλές εταιρείες συχνά αναζητούν να προσλάβουν ανθρώπους που έχουν ήδη εμπειρία στον τομέα της υγειονομικής περίθαλψης, ενώ βέβαια, υπάρχουν και θέσεις που δεν χρειάζονται κάποιο εξειδικευμένο πτυχίο.\nΣε κάποιες περιπτώσεις δεν παίζει ρόλο το αν έχεις εμπειρία. Για παράδειγμα, αν μόλις πήρες το πτυχίο σου και ψάχνεις μια ευκαιρία για να ξεκινήσεις την καριέρα σου, μπορείς να αναζητήσεις μια θέση εργασίας σαν βοηθός κάποιου γιατρού στην ειδικότητα σου.\nΤι να κάνεις για να καταφέρεις να μπεις στον χώρο της Υγείας!\n1. Απέκτησε εμπειρία έστω και μέσω της πρακτικής άσκησης\nΟι νοσηλευτές είναι από τους πιο περιζήτητους επαγγελματίες του κλάδου της υγείας. Αν λοιπόν σε ενδιαφέρει ο συγκεκριμένος τομέας θα πρέπει να έχεις απαραιτήτως πρακτική εμπειρία εκτός από την κατοχή πτυχίου. Αν κάνεις την πρακτική σου σε κάποιο νοσοκομείο μπορείς πραγματικά να βοηθήσεις τους νοσοκόμους κάνοντας καθημερινά τις βασικές μετρήσεις στους ασθενείς, χορηγώντας τους φάρμακα και χειρίζοντας τον προηγμένο εξοπλισμό που διαθέτει το νοσοκομείο ή η κλινική.\nΠριν ξεκινήσεις να κάνεις αιτήσεις κάνε μια έρευνα για να δεις τις εταιρείες και τις κλινικές που υπάρχουν στην περιοχή σου και έπειτα αφιέρωσε λίγο χρόνο στο να μάθεις σε τι εξειδικεύεται η κάθε μία. Έτσι θα ξέρεις που να απευθυνθείς με βάση την ειδικότητα σου. Αυτό θα σε βοηθήσει φυσικά και στην συνέντευξη που θα δώσεις, μιας και θα είσαι προετοιμασμένος για κάθε ερώτηση σχετικά με την επιχείρηση.\n3. Γίνε εθελοντής\nΟ εθελοντισμός είναι ένας από τους πιο αποτελεσματικούς τρόπους για να καταφέρεις να ενισχύσεις το βιογραφικό σου. Προφανώς όμως δεν είναι μόνο αυτό. Αν γίνεις εθελοντής θα μπορέσεις να συνεισφέρεις και φυσικά, να δεις μερικά πράγματα στην πράξη για να είσαι πιο εξοικειωμένος.\nΕπιπλέον, ας μην ξεχνάμε ότι το να είσαι εθελοντής σε μεγάλους οργανισμούς όπως είναι ο Ερυθρός Σταυρός ή οι Γιατροί Χωρίς Σύνορα είναι εγγυημένο ότι θα εντυπωσιάσει τα νοσοκομεία και τις κλινικές που θα κάνεις αίτηση.\n4. Φτιάξε ένα καλό βιογραφικό\nΤο βιογραφικό είναι στην ουσία η πρώτη επαφή του εργοδότη μαζί σου. Οπότε θα πρέπει να προσπαθήσεις να κλέψεις τις εντυπώσεις και να τον κάνεις να θέλει να σε γνωρίσει. Το βιογραφικό σημείωμα σου θα πρέπει να αναδεικνύει τέλεια τις ικανότητες και τα προσόντα σου. Φρόντισε όμως να μην ξεφύγεις και να εστιάσεις σε ότι είναι σχετικό με την θέση που προσφέρουν.\ntips δουλειά καριέρα\nΣχετικά άρθρα στην κατηγορία Καριέρα:\n6 Επαγγέλματα ιδανικά για τους λάτρεις της μουσικής!\n4 Tips για να έχεις ένα καλό προφίλ στο LinkedIn!\n3 τρόποι για να ξεκινήσεις την αναζήτηση εργασίας.\nΕίναι ώρα να αλλάξεις δουλεια;\nΚαριέρα: 5 Λάθη που θα πρέπει να αποφύγεις!\nΕργασία στο εξωτερικό: Τι να προσέξετε


Αιγείρα - aigeira.com: Η Αιγείρα, ο Ωρωπός και το 1.000.000 Ευρώ!\nΜια «ξεχασμένη» πτυχή τής Ιστορίας των Αρχαίων Αιγειρατών...\nΜε αφορμή την αναζωπύρωση του ενδιαφέροντος για την αρχαία κληρονομιά μας...\nΕδώ και πολλά χρόνια η εφημερίδα μας, είχε εντοπίσει την εντυπωσιακή αυτή ιστορία. Είχε μάλιστα διερευνήσει το θέμα και από πολιτιστικής πλευράς.\nΝα υπάρξουν, δηλαδή, ενέργειες για μια σύγχρονη «επαναπροσέγγιση» της Αιγείρας με τον Ωρωπό. Πώς; Μα με το σύγχρονο θεσμό τής Αδελφοποίησης Πόλεων!!!\nΘα μου πείτε φυσικά. Γιατί δεν το πρότεινες τόσα χρόνια;\nΟ λόγος είναι απλός. Βλέποντας την εγκατάλειψη και την αδιαφορία για την ανάδειξη του αρχαιολογικού χώρου, φαντάζεστε την ντροπή που θα νιώθαμε, αν ο Δήμος Ωρωπού συμφωνούσε με την αδελφοποίηση και έρχονταν εδώ για τις καθιερωμένες τελετές... Από πιο μονοπάτι «κατσικόδρομο» θα συνοδεύαμε τους επίσημους καλεσμένους μας, στη σκηνή τού Θεάτρου;\nΘα μου πείτε τώρα, τι «κινέζικα» μας λες...\nΟι αδελφοποιήσεις μας μαράνανε εδώ στην Αιγείρα!!!\nΊσως να έχετε δίκιο. Διαβάστε πρώτα την ιστορία τού Αιγειράτη Ιέρωνα και μετά σκεφθείτε πώς θα βρούμε ΈΝΑ ΕΚΑΤΟΜΜΥΡΙΟ ΕΥΡΩ για την ανάδειξη τού Θεάτρου...\nΟ Ιέρων, ήταν γιος του Αιγειράτη Στρατηγού Τηλεκλέους, η δράση του και η ύπαρξή του έγινε γνωστή από ένα ψήφισμα του Δήμου Ωρωπίων, χαραγμένο επάνω σε μάρμαρο. Το ψήφισμα αυτό, που βρήκε η αρχαιολογική σκαπάνη στο Αμφιάριο του Ωρωπού, μας παρουσιάζει την εξαιρετική φυσιογνωμία του αρχαίου αυτού Αιγειράτη.\nΣύμφωνα, λοιπόν, με την επιγραφή, κατά την εποχή τής Ρωμαϊκής «επικυριαρχίας», οι ελληνικές πόλεις ευρίσκοντο σε δεινή οικονομική κρίση. Οι Αθηναίοι, για να αντιμετωπίσουν τα οικονομικά τους προβλήματα, επιτέθηκαν το 156 π.Χ. και λεηλάτησαν τον Ωρωπό. Οι Ωρωπιείς, προσέφυγαν τότε στη Σύγκλητο της Ρώμης και εζήτησαν Ρωμαϊκή επέμβαση.\nΟι Ρωμαίοι όμως αδιαφόρησαν για τον μικρό Ωρωπό, και τότε οι κάτοικοί του στράφηκαν στην Αχαϊκή Συμπολιτεία. Η είδηση αυτή διαδόθηκε παντού. Με την φήμη μάλιστα, ότι ο Αχαϊκός στρατός βάδιζε κατά της Αθήνας, οι Αθηναίοι φοβηθέντες απέσυραν τη φρουρά τους από τον Ωρωπό το 151 π.Χ.\nΟι Αχαιοί, βέβαια, είχαν δεχθεί να συμπαρασταθούν στους Ωρωπιείς. Μάλιστα σε δύο συνελεύσεις τής Συμμαχίας (στην Κόρινθο και στο Άργος), ο Αιγειράτης Ιέρων υποστήριξε με θέρμη τα δίκαια του Ωρωπού. Με αφορμή αυτό, ο Δήμος των Ωρωπίων συνέταξε και χάραξε επί μαρμάρου, τιμητικό ψήφισμα για τον Ιέρωνα. Με το ψήφισμα αυτό, ο Ωρωπός αποφάσισε να τιμήσει τον Ιέρωνα με χάλκινο ανδριάντα. Όπως αναφέρεται στο ψήφισμα, τα αποκαλυπτήρια του ανδριάντα θα γίνονταν κατά την εορτή τού Αμφιαράου, Μάντη και Βασιλιά τού Άργους. Στις γιορτές αυτές ετελούντο οι μεγάλοι γυμνικοί αγώνες.\nΦωτογραφία τής μαρμάρινης στήλης τού ψηφίσματος.


Σε κρίσιμη κατάσταση οι απεργοί πείνας. Θάνατος ή έκδοση - INFO-WAR\nΣυνέντευξη Τύπου, στις 12:00 στην ΕΣΗΕΑ πραγματοποιεί εκτάκτως η επιτροπή Αλληλεγγύης για τους πολιτικούς κρατούμενους στην Τουρκία και το Κουρδιστάν.\nΘα παρευρεθούν κοινωνικοί και πολιτικοί φορείς ενώ θα υπάρξει ενημέρωση από γιατρούς για την κατάσταση της υγείας τους.\nΑκούστε τη συνέντευξη της γιατρού Όλγας Κοσμοπούλου στο Ρ/Σ Στο Κόκκινο 105.5\nΌπως καταγγέλλει η επιτροπή αλληλεγγύης «Τον τελευταίο καιρό η ελληνική κυβέρνηση έχει προχωρήσει σε εφόδους σε σπίτια και χώρους εργασίας πολιτικών προσφύγων από την Τουρκία. Η αστυνομία τους συλλαμβάνει, τους φυλακίζει και δρομολογείται η έκδοσή τους στην Τουρκία και σε άλλες χώρες.Είναι χαρακτηριστική η περίπτωση του BULUTYAYLA που τον απήγαγαν στη μέση του δρόμου, τον παρέδωσαν στο καθεστώς Ερντογάν με τρόπο γκανγκστερικό, ισχυριζόμενοι μάλιστα πως η σύλληψή του έγινε στην Τουρκία! Τέσσερις αγωνιστές πολιτικοί πρόσφυγες από την Τουρκία βρίσκονται αυτή τη στιγμή στις ελληνικές φυλακές και υπάρχει γι’ αυτούς αίτημα για την έκδοσή τους από Γερμανία, Γαλλία, Τουρκία. Το “έγκλημά” που τους καταλογίζεται από τις χώρες αυτές είναι η πολιτική τους δράση».\nΑπο το site της Επιτροπής Αλληλεγγύης:


Η αβασταχτη ελαφροτητα του Facebook\nΘέμα: Η αβασταχτη ελαφροτητα του Facebook Δευ Οκτ 11 2010, 08:30\nΑν και προσωπικα ειμαι χρηστης (οχι φανατικος μεν) Βρηκα αυτο το κειμενο πολυ ενδιαφερων και ξερω καποιους που πρεπει να το διαβασουν...\nΕνα μικρό τετράγωνο\nβλέπω την οθόνη. Η\nτο καλοκαιρινό μου\nαλλάζω. Βάζω κάτι\nTον Δεκέμβρη θα βάλω φωτογραφία μου στα χιόνια. Από την "μακρινή Πάρνηθα". Τώρα είμαι στο νησί. Κάτασπρα δοντάκια, κόκκινα μαγουλάκια. Οι δουλεμένοι ώμοι. Πάλεψα γι' αυτούς στο γυμναστήριο έναν ολόκληρο χειμώνα. Μάτια προστατευμένα από μοδάτα γυαλιά. Στιγμιότυπα της ζωής μου μέσω διασυνδεδεμένου υπολογιστή.Διαθέτω «Προφίλ». Εκεί\nσφηνώνω τις επιλογές μου.Μουσικά κομμάτια που μ' αρέσουν. Σκηνές από ταινίες. Τα\n«καρφιτσώνω» ηλεκτρονικά κι οι άλλοι ψηφίζουν. Επικροτούν ή όχι τις επιλογές. Το α-\nπλό πάτημα του «αντίχειρα»φτάνει. Ο αντίχειρας πάνω: το εγκρίνουν. Διαφορετικά... α-\nπόρριψη. Δεν σταματώ ούτε με την αποδοκιμασία. Διαθέτω «Τοίχο». Επιλέγω νέα μου και\nτα ανακοινώνω. Εχω πολλές φωτογραφίες. Με την παρέα της μπύρας. Με την παρέα του\nκαφέ. Με την παρέα της ξαπλώστρας. Με τους συναδέλφους απ' το γραφείο... που έμα-\nθα να αγαπώ κυρίως διαδικτυακά.\nΕπιδεικνύω τόπους που επισκέπτομαι. Κορμιά που αγαπώ. Σήμερα το κλικ της φωτογραφίας. Αύριο κιόλας η δημοσίευσή της. Κινούμαι γρήγορα.Δεν μπορώ να αφήσω τους φίλους χωρίς ενημέρωση, σχεδόν για κάθε μου βήμα. Τους βρίσκω όλους. Βουτώ στο παρελθόν και προσπαθώ να επαναφέρω στη μνήμη μου πρόσωπα κι ονόματα. Πρόσωπα από το Λύκειο. Ονόματα που μυρίζουν φροντιστήριο και πενταήμερη εκδρομή. Στέλνω «Αιτήματα φιλίας» και περιμένω με αγωνία την «Αποδοχή» τους.\nΤους προσθέτω. Τους πολλαπλασιάζω. Ξεκίνησα πριν λίγο καιρό με μικρό διψήφιο αριθμό. Εχω στόχο να τους κάνω χίλιους. Τουλάχιστον! Τους ανασύρω όλους. Τους κινητοποιώ.\nΤους χρειάζομαι και με χρειάζονται. 1000 φίλοι. Ευσεβής πόθος. Ενα λεπτό να αφιερώσω\nστον καθένα, θα χρειαστώ μόλις 16,6 ώρες για να επικοινωνήσω με όλους.\nΕχω χρόνο και προσπαθώ.\nΣτην δουλειά έχω πάντα ανοιχτή τη σελίδα μου. Περιμένω και με περιμένουν. Την κρύβω\nβέβαια απ' τον προϊστάμενο.«Σκουντάω» τους φίλους μου το βράδυ. Το διαδίκτυο δεν έ-\nχει ώρα κοινής ησυχίας. Ανακοινώνω σημαντικές κινήσεις/κατακτήσεις μου. «Είμαι στο γραφείο». «Είμαι στη Σαντορίνη...κι όλα είναι καλά!».Είμαι Κριός με ωροσκόπο Ζυγό... Οσοι έχετε τον ίδιο πλανητικό συνδυασμό... παρακαλώ επικοινωνείστε!...». «Προτιμώ το\nπαγωτό μάνγκο» κι αν ήμουν καρτούν ήρωας, «θα ήμουν ο Ποπάυ». Ποπάυ που ξεπέρασε\nτο βιταμινούχο σπανάκι. Γίνομαι «Μέλος ομάδας». Βροντοφωνάζω την Ελληνικότητα της Μακεδονίας. Στηρίζω την Ελληνική συμμετοχή στον επόμενο Διαγωνισμό Τραγουδιού της Eurovision. Ζητώ την άμεση επιστροφή των Μαρμάρων του Παρθενώνα. Η επιστροφή τους θα αποτελέσει και την αφορμή να επισκεφθώ επιτέλους τον Ιερό Βράχο. Ελέγχω\nτα «Εισερχόμενα Μηνύματα». Πρώτη κίνηση μόλις ανοίξω τον υπολογιστή, στο τραπέζι\nτης κουζίνας. Μεταξύ μελάτου αυγού και δροσερού χυμού. Ή στη δουλειά, μεταξύ εκκρεμο-\nτήτων που μπορούν να περιμένουν. Τελευταία κίνηση, πριν κλείσω το φως και κοιμηθώ.\nΛυτρωμένος. Αλλη μια μέρα έχει περάσει κι εγώ έχω επικοινωνήσει, ανακοινώσει, ψηφί-\nσει, αποδοκιμάσει, ενημερώσει.Γεμάτη μέρα. Με τον λογαριασμό των φίλων να φουσκώνει.\nΠέφτω για ύπνο. Μόνος. Τις περισσότερες φορές. «Πόσο πιο μόνος ήμουν πριν το διαδίκτυο...», σκέφτομαι. Κι αποκοιμιέμαι.Επαγγελματίας ρεπόρτερ του εαυτού μου, που αποσύρεται αφού έκλεισαν τα φώτα.Στα όνειρά μου, το ποντίκι του υπολογιστή ζωντανεύει. Ε-\nνα μικρό χαριτωμένο πλασματάκι που γλείφει τον καρπό μου. Τις τελευταίες μέρες εντο-\nπίζω έναν ανεπαίσθητο πόνο σε εκείνο ακριβώς το σημείο.Το ποντικάκι που διατρέχει τον\nβραχίονα και κρύβεται στον αυχένα μου. Τις τελευταίες μέρες εντοπίζω επίσης έναν ανε-\nπαίσθητο πόνο σε εκείνο ακριβώς το σημείο. Τα ξεπερνώ όλα με μια βουτιά στα ηλεκτρονικά\nάλμπουμ. Χάνομαι στα χαμόγελα των φίλων. Μπροστά μου ανοίγονται ξένοι τόποι, με χρώ-\nματα καθαρά. Σχεδόν καινούργια. Αγγίζω το χέρι του περασμένου μου έρωτα. Σχετική θλί-\nψη του «περασμένου». Την ξεπερνώ κι αυτή. Γίνομαι πιο κοινωνικός. Ανακοινώνω τα\nπάντα. Φαντάζομαι τους ηλεκτρονικούς φίλους να μαθαίνουν τα νέα μου. Μικρά και με-\nγάλα. Δεν έχει σημασία. Θέλω να τα πω όλα. Να μιλήσω για όλα. Να δείξω τα πάντα απ' τη\nζωή μου.Κοιμάμαι. «Αύριο να θυμηθώ... να δημοσιεύσω φωτογραφίες της παιδικής μου ηλικίας.\nΣτο μεγάλο κρεβάτι. Γυμνό νηπιακό μοντέλο. Στο Δημοτικό,mε την αγαπημένη μου σάκκα.\nΠόσο γλυκούλης ήμουν στ' αλήθεια! Κρουαζιέρα στις Σπέτσες. Το πρώτο πλοίο της ζωής\nμου. Χαμόγελο με λιγοστά δόντια μπροστά απ' το ομώνυμο σωσίβιο του καραβιού. Φοιτη-\nτικά χρόνια. Η πρώτη γκόμενα.Κοπέλα μάλλον! Γκόμενες υπήρχαν και πριν. Αυτή ήταν\nκοπέλα. Να την βρω στο διαδίκτυο. Δεν θα είναι δύσκολο. Να την εντοπίσω και να την ρωτή-\nσω αν μπορώ να δημοσιεύσω εκείνη τη φωτογραφία μας, με τα τσιπουράκια στην παραλία\nτου Βόλου. Το πρώτο μου ταξίδι στο εξωτερικό, πρέπει να δημοσιευθεί κι αυτό. Αμούστακος\nσχεδόν. Αυστριακό χιόνι, που ξεχωρίζει στομπουφάν και στο χέρι τούρκικο κεμπάπ, από γω-\nνιακό μαγαζάκι οθωμανικής λίγδας. Διακοπές στην Ελλάδα.\nΤι χώρα Θεέ μου! Πόσα νησιά;\nΠόση ευτυχία; Ο μύθος. Ο δικός μου μύθος σε αμέτρητα καρέ. Βουνά, ποτάμια, ακρογια-\nλιές, ενοικιαζόμενα δωμάτια, ενοικιαζόμενα μηχανάκια, ενοικιαζόμενα ποδήλατα, ενοικια\nΛαγοκοιμάμαι. Με θολό bλέμμα διακρίνω την ώρα. Μισή ώρα ύπνου ακόμα. Ταξινομώ τις σκέψεις μου. Τις «σελιδοποιώ». Παίρνω την μεγάλη απόφαση. «Θα ανοιχτώ περισσότερο στον κόσμο. Αυτό πρέπει να είναι άλλωστε οι άνθρωποι. Ανοιχτά βιβλία. Τίποτα κρυφό. Θα δημοσιεύσω όλες τις μελλοντικές φωτογραφίες που με αφορούν. Που αφορούν τους φίλους μου. Με φαντάζομαι γαμπρό στα σκαλιά της εκκλησίας. Ολες οι εκκλησίες έχουν σκαλιά; Το φιλί πριν στηθούμε μπροστά σε Θεό και παπά. Δεν διακρίνω καθαρά τοπρόσωπο της νύφης. Πιθανά θα είναι μια από τους χίλιους φίλους μου. Σταθερός σκοπός οι 1000 φίλοι. Βλέπω ολοκάθαρα το πρόσωπο του πρώτου μας παιδιού. Κόκκινο, τυραννiσμένο από τη γέννα προσωπάκι, σε κατάλευκη πετσέτα. Ταξίδεψε μωράκι. Ταξίδεψε. Καλωσήρθες στον κόσμο της ταχύτητας και των υπεράριθμων megabyte. Οι εκδρομές του μέλλοντος. Πολλές και μακρινές. Τα καινούργια μου αυτοκίνητα. Ολα στη γυαλιστερή τους παράταξη.\nΤα ικανοποιημένα πεθερικά. Το μωράκι που μεγάλωσε, ολόκληρος άντρας κα πάει Πανεπιστήμιο. Γιατρός,Δικηγόρος, Αρχιτέκτων... κάτι τέλος πάντων που να του δώσει\nτη δυνατότητα να αποκτήσει και τη δική του σειρά από καλογυαλισμένα αυτοκίνητα. Να\nπάρω ipod. Ή μήπως λέγεται αλλιώς; Να είμαι σε διαρκή σύνδεση. Ή μήπως η χρήση\nκάμερας είναι πιο αποτελεσματική; Να καταγράφω και να τα στέλνω απευθείας. Αυτό με εν-\nθουσιάζει. Απευθείας μετάδοση. Της χαράς, του έρωτα, της ανοησίας, του αυτονόητου, του\nτυχαίου, του απρόσμενου... του ίδιου μου του θανάτου. Γεγονός είναι κι αυτό. Σημαντικό...\nκαι καθοριστικό...! ».\nΠέντε λεπτά πριν το ξυπνητήρι. Ξυπνάω πάντα πέντε λεπτά πριν το ηλεκτρονικό εγερτήριο. Λίγο πιο πικρή η γεύση στο στόμα σήμερα. Τόσες εικόνες. Ολη η νύχτα γεμάτη εικό-\nνες. Κι όμως η κηδεία μου..«κοινή και θλιβερή... σαν των πολλών ανθρώπων τις κηδεί-\nες...», στοιχειώνει το πρωινό μου.\nΑνοίγω τον υπολογιστή.\nΒαριά καρδιά και χέρια.\nWikipedia. Σχετική σελίδα για την λέξη Βιβλίο. Εκπνοο, πρωινό μουρμουρητό. Διαβάζω τον\nορισμό: «Το βιβλίο είναι υλικός ή μη φορέας γραπτού, εικαστικού, ηχητικού ή μηδενικού πε-\nριεχομένου». ΜΗΔΕΝΙΚΟ ΠΕΡΙΕΧΟΜΕΝΟ. Με πειράζει ο χαρακτηρισμός,αλλά εν μέσω\nπονοκεφάλου βρίσκω τη δύναμη να καλέσω έναν φίλο. Τον ένα και μοναδικό. Που δεν είναι\nστο facebook. Τι ετεροχρονισμένη συνειδητοποίηση κι αυτή! Να βγούμε για καφέ. Ενα\nκαφεδάκι. Εξω. Κάπου. Οπου...! Μέσα στα στενά της πόλης, όσο στριμωγμένα κι αν είναι, αναπνέω καλύτερα απ' ό,τι στις διαδικτυακές σελίδες.Διαφραφή. Delete. Escape.\nΘέμα: Απ: Η αβασταχτη ελαφροτητα του Facebook Δευ Οκτ 11 2010, 08:47\nΤι να πει κανείς, τα είπε όλα. Και καλά !\nΚάτι τέτοια διαβάζω και αυτοεπιβεβαιώνομαι που είμαι αντίθετος στο "αυτοφακέλλωμα"\nΘέμα: Απ: Η αβασταχτη ελαφροτητα του Facebook Δευ Οκτ 11 2010, 08:51\nΓια πολλούς το μαποβιβλίο είναι εθισμός.Σκέψου τί πραγματικά είναι το Facebook.\nΌλοι ξέρουν για σ'ενα και εσυ για όλους.\nΝα μου πείς το φόρουμ τί είναι; Εθισμός; Όχι ,αλλα ένα μέσω επικοινωνίας για εμένα όπου έχω συναντηθεί και γνωριστεί\nμε αρκετούς φίλους απο εδώ μέσα και έχω κάνει εκδρομές,έχω πάει σε παρα πολλά μέρη στην Ελλάδα,\nέχω κάνει καλές παρέες και περνάω καλά.\nΞέρω τουλάχιστον 2 χωρισμούς απο το Facebook.Τί να πώ;\nΠέρασα και εγώ απο το στάδιο του εθισμού,με τί;\nΜε την κωλοφάρμα.Να σπείρω,να μαζέψω,να αρμέξω,να στείλω δώρα,να,να,να,να.\nFacebook = Μέσο διαπόμπευσης.\nΜπράβο στον Παναγιώτη για την ανάρτηση αυτού του πόστ.Μου αρέσει.\nΘέμα: Απ: Η αβασταχτη ελαφροτητα του Facebook Δευ Οκτ 11 2010, 09:15\nΕγώ την έκανα από εκεί πριν μία βδομάδα!!!!!\nΘέμα: Απ: Η αβασταχτη ελαφροτητα του Facebook Δευ Οκτ 11 2010, 23:59\nΛογικό. Ατέλειωτες ώρες κάποιων ανθρώπων σε αυτή τη μαλακία.\nΦίλος μου σκοτώθηκε σε τροχαίο, το προφίλ του υπάρχει ακόμη και εξακολουθούν να μου έρχονται μηνύματα - υπενθυμίσεις να αποκαταστήσω επαφή μαζί του.\nΑΝΑΚΟΙΝΩΣΗ Σ.Φ.Γ.Σ.ΗΛΙΟΥΠΟΛΗΣ REBELS 9\nΚΑΜΑΚΙ-ΑΥΣΤΗΡΑ ΜΟΝΟ ΓΙΑ ΚΥΝΗΓΟΥΣ


Μήνυμα από Γερμανική Αγορά: "Καλά τα νέα για τον ελληνικό τουρισμό"\nΜήνυμα από Γερμανική Αγορά: “Καλά τα νέα για τον ελληνικό τουρισμό”\n«H πορεία των κρατήσεων προς την Ελλάδα είναι πάρα πολύ καλή», υπογραμμίζουν εκπρόσωποι της TUI και της Thomas Cook στη Γερμανία. «Tο 2013, η Ελλάδα γιόρτασε ένα πανηγυρικό Comeback ως δημοφιλής τουριστικός προορισμός», επισημαίνουν οι μεγαλύτεροι tour operator της χώρας και προσθέτουν ότι φέτος η ζήτηση για πακέτα προς την Ελλάδα είναι ιδιαίτερα υψηλή. Σύμφωνα με τις ίδιες πηγές, η τουριστική Ελλάδα έχει αφήσει πίσω της την κρίση και το καλοκαίρι του 2014 αναμένεται να σημειωθεί νέα αύξηση του τουριστικού ρεύματος προς ελληνικούς προορισμούς. «Η αύξηση για κάποια νησιά θα είναι πιθανότατα σε διψήφιο επίπεδο, εάν δεν συμβεί κάτι απρόοπτο», είπε στην Deutsche Welle εκπρόσωπος μεγάλου τουριστικού ομίλου. «Το 2014 θα είναι η τουριστική χρονιά των κλασικών προορισμών. Οι ενδιαφερόμενοι δίνουν έμφαση στην αξιοπιστία και αυτό αφορά τόσο τους ταξιδιωτικούς προορισμούς όσο και τις μορφές των διακοπών», τόνισε πρόσφατα ο εκπρόσωπος της DER Touristik Koln, Σόρεν Χάρτμαν, παρουσιάζοντας στη Δρέσδη τον κατάλογο για την επόμενη σαιζόν.\nTags #ΑΓΟΡΑ #Αύξηση #γερμανικός Τύπος #κρατήσεις #ΤΟΥΡΙΣΜΟΣ\nΠύλος: Ρυμουλκήθηκε σκάφος με πολλούς μετανάστες\nΟ ΣΥΡΙΖΑ καταδικάζει την εκκένωση των υπό κατάληψη κτηρίων στη Θεσσαλονίκη\nΕπιστολή 23 πρεσβευτών στον πρωθυπουργό


Επιτρέπεται ή όχι η σεξουαλική επαφή στην εγκυμοσύνη; - Shape.gr\nΕπιτρέπεται ή όχι η σεξουαλική επαφή στην εγκυμοσύνη;\nΣε ποιες περιπτώσεις μπορείς να το απολαύσεις άφοβα και πότε πρέπει να αποφύγεις τη σεξουαλική επαφή στην εγκυμοσύνη;\nΜάθε τι λένε οι ειδικοί για τη σεξουαλική επαφή στην εγκυμοσύνη ώστε να γνωρίζεις εάν μπορείς να κάνεις ή όχι.\nΜελέτη του Πανεπιστήμιου του Τορόντο\nΣε μελέτη από το Πανεπιστήμιο του Τορόντο διαπιστώθηκε ότι οι υγιείς γυναίκες μπορούν να αφήσουν τη σέξι διάθεση να τις παρασύρει όποτε και αν θέλουν, χωρίς ανησυχία. «Σε αντίθεση με την κοινή πεποίθηση, η συνουσία δε βλάπτει το έμβρυο ούτε προκαλεί πρόωρο τοκετό» επισημαίνει η συγγραφέας της μελέτης, Claire Jones, M.D., μαιευτήρας-γυναικολόγος.\nΜπορεί το σεξ να επιταχύνει τον τοκετό;\nΠροσθέτει ότι άλλες έρευνες δείχνουν ότι το σεξ κοντά στην ημερομηνία τοκετού μπορεί να επιταχύνει ακόμη και τα πράγματα. «Το σπέρμα περιέχει προσταγλανδίνες, ορμόνες που βοηθούν να προκληθεί τοκετός» γράφει η Claire Jones. «Παρά το γεγονός ότι τα στοιχεία είναι ανάμεικτα, αξίζει τον κόπο.\nΠότε δεν πρέπει να κάνεις σεξ;\nΥπάρχουν δύο εξαιρέσεις στον κανόνα ασφαλούς σεξ: αν έχεις διαγνωστεί ως υψηλού κινδύνου εγκυμοσύνη ή με προδρομικό πλακούντα, μια κατάσταση όπου ο πλακούντας αναπτύσσεται πολύ κοντά στον τράχηλο της μήτρας. Στις περιπτώσεις αυτές, συμβουλεύσου το μαιευτήρα σου πρώτα. Μπορεί να χρειαστεί να κάνεις αποχή» συμπληρώνει η ίδια.


935 blog: Το πρώτο ραδιόφωνο της Λακωνίας!: Άρχισαν οι εορταστικές εκδηλώσεις στη Μάνη για την επέτειο της Επανάστασης.\nΆρχισαν οι εορταστικές εκδηλώσεις στη Μάνη για την επέτειο της Επανάστασης.\nΗ έναρξη των εορταστικών εκδηλώσεων πραγματοποιήθηκε χθες, για την επέτειο της έναρξης της Ελληνικής Επανάστασης στη Μάνη στις 17 Μαρτίου του 1821. Κατά τη διάρκεια των εκδηλώσεων, γίνονται αναπαραστάσεις των ιστορικών γεγονότων της Ελληνικής Επανάστασης, όπως αυτά έχουν καταγραφεί στην ιστορία της Μάνης. Χθες Τρίτη 15 Μαρτίου, έγινε η αναπαράσταση της Συνεδρίασης της Γεροντικής, στο Παλάτι Μαυρομιχάλη στο Λιμένι, για την έναρξη του ένοπλου αγώνα και η αναχώριση έφιππων μαντατοφόρων Μανιατών προς όλες τις πατριές της Μάνης. Διαβάστε αναλυτικά το πρόγραμμα των εκδηλώσεων για σήμερα και αύριο.\n-Αναπαράσταση Συνεδρίασης της Γεροντικής, στο Παλάτι Μαυρομιχάλη στο Λιμένι, για την έναρξη του ένοπλου αγώνα. Αναχώριση έφιππων μαντατοφόρων Μανιατών προς όλες τις πατριές της Μάνης.\n14.00 - 15.00 μμ\n-Άφιξη μαντατοφόρων σε Φλομοχώρι - Αρεόπολη - Καρδαμύλη - Αγ. Νικόλαο\n-Υποδοχή - Επιμνημόσυνη δέηση στους χώρους των Ηρώων των κεντρικών πλατειών.\n-Κατάθεση στεφάνων, απόδοση τιμών\n-Άφιξη μαντατοφόρου στο Γύθειο.\n-Υποδοχή από τους Γρηγοράκηδες και όλους τους καπετανέους της Ανατολικής Μάνης, στο πύργο Τζανετάκη στο νησί Κρανάη.\n-Παραδοσιακοί χοροί από το χορευτικό συγκρότημα του 2ου Δημοτικού Σχολείου Γυθείου.\n-Επίσημη υποδοχή της αντιπροσωπείας των Μανιατών από την Μοντρέστα Σαρδηνίας.\n-Μουσική παράσταση στο Πνευματικό Κέντρο Αγίας Τριάδας.\nΣυμμετέχουν: Ο Μουσικός Όμιλος Γυθείου, η Μουσική Σχολή Πολύτροπο της Μαρίας Δασκαλοπούλου – Τσιριβάκου.\n-Ιππικές Εκδηλώσεις Δήμου Ανατολικής Μάνης\n-Εκίνηση ημερίδας ιππικής αντοχής από την Βάμβακα – Μίνας.\nΣυμμετέχουν: Ο Πολιτιστικός Ιππικός Σύλλογος Μάνης 2008, ο Σύλλογος Φιλίππων Μάνης, Ιππικοί Σύλλογοι απ’ όλη την Ελλάδα ελεύθεροι ιππείς της περιοχής.\n-Σκοπευτικοί Αγώνες επίδειξης, με όπλα του 1821 από το Σύλλογο Παλαιών Όπλων, στο Γυμνάσιο Αρεόπολης.\n-Τερματισμός Ιππέων στο Διοικητήριο Αρεόπολης\n-Απονομή βραβείων και αναμνηστικών μεταλλίων στους συμμετέχοντες στις ιππικές εκδηλώσεις από τον Δήμαρχο Ανατολικής Μάνης κ. Πέτρο Ανδρεάκο, στο Γυμνάσιο Αρεόπολης.\n-Άφιξη των επίσημων αντιπροσωπειών στην πλατεία Μαυρομιχάλη της Αερόπολης.\n-Επιμνημόσυνη δέηση - Κατάθεση στεφάνων από τα σχολεία της Μάνης, εκπροσώπους φορέων και συλλόγων.\n-Σιγή ενός λεπτού στη μνήμη των ένδοξων νεκρών.\n-Λαμπαδηδρομία αθλητών -Προσκλητήριο νεκρών του Αγώνα.\n-Δημοτικοί παραδοσιακοί χοροί από το Μουσικοχορευτικό Συγκρότημα Μολάων ‹Οι Μύλοι›, το χορευτικό Συγκρότημα ‹Οι Διόσκουροι›, το χορευτικό συγκρότημα της Ευξείνου Λέσχης, χορευτικό συγκρότημα της Κρήτης, και χορευτικό συγκρότημα από το Δήμο Μπιζανίου Ιωαννίνων.\n-Χοροί από τους μαθητές των σχολείων της Ανατολικής Μάνης.\nΠέμπτη 17 Μαρτίου 2010\n- Χαιρετισμός της ημέρας με ταυτόχρονες κωδωνοκρουσίες όλων των εκκλησιών της Αρεόπολης.\n- Έπαρση της σημαίας στην κεντρική πλατεία Αρεόπολης\n- Προσέλευση επισήμων στον Μητροπολιτικό Ναό Παμμεγίστων Ταξιαρχών.\n- Επίσημη Δοξολογία χοροστατούντος του Σεβασμιωτάτου Μητροπολίτη Μάνης κ.κ. Χρυσοστόμου.\n-Μετάβαση επισήμων και κοινού στην θέση ‹Κοτρώνι› στην πλατεία «17ης Μαρτίου 1821».\n-Καλωσόρισμα του Δημάρχου.\n-Αναπαράσταση της Ορκωμοσίας των Μανιάτικων οικογενειών από τους μαθητές των Λυκείων της Μάνης.\n-Εκφώνηση του πανηγυρικού της ημέρας τον κ. Δημήτριο Σπανίδο του Αναστασίου, καθηγητή Ιατρικής Παν/μιου Κρήτης.\n-Μετάβαση στην κεντρική πλατεία Αρεόπολης\n-Επιμνημόσυνη δέηση στο χώρο του Ηρώου.\n-Κατάθεση στεφάνων σύμφωνα με την νομοθεσία.\n-Ανάκρουση Εθνικού Ύμνου -Παρέλαση αναπήρων και θυμάτων πολέμου Ν. Λακωνίας, Σχολείων , Συλλόγων και στρατιωτικών τμημάτων.\n-Δεξίωση των επίσημων αρχών\nΟ Διευθυντής του 2ου Δημοτικού Σχολείου Γυθείου κ. Ροζάκης Δημήτριος\nΟ Πρόεδρος του Τ.Δ. Αρεόπολης κ. Παναγής Στρατάκος\nΕτικέτες 17 ΜΑΡΤΙΟΥ, 1821, εκδηλωσεις, ΕΛΛΗΝΙΚΗ ΕΠΑΝΑΣΤΑΣΗ, Μανη